Η ματιά του «Toy Story 4» στο «άπειρο κι ακόμη παραπέρα» , Θέμα - Σινεμά - αθηνόραμα\nΗ ματιά του «Toy Story 4» στο «άπειρο κι ακόμη παραπέρα» 0\nΟι τίτλοι τέλους του «Toy Story 3» αποδείχτηκαν προσωρινοί, έτσι όλα είναι έτοιμα για ακόμη μία περιπέτεια με την παιχνιδοσυμμορία του σερίφη Γούντι. Ευκαιρία επίσης για μια αναδρομή στα 24 χρόνια που μεσολάβησαν από την πρώτη μέχρι την πρόσφατη ταινία και τον αντίκτυπο που είχε το animation της Pixar στην ψυχοσύνθεση μιας γενιάς που μεγάλωσε παρέα με τα παιχνίδια της.\nΤα πρώτα χρόνια της ζωής μου δεν θα ήταν τα ίδια χωρίς το «Toy Story» (1995) να παίζει αμέτρητες φορές στο βίντεο. Τόσες, μάλιστα, που θυμάμαι ακόμη σε ποιο συγκεκριμένο σημείο «μασιόταν» η κασέτα γεμίζοντας για λίγο «χιόνια» την οθόνη. Η εμμονή με την ταινία, ωστόσο, δεν οφειλόταν μόνο στην εντυπωσιακή αισθητική του πρώτου ψηφιακά γυρισμένου animation, αλλά στο ότι εκπλήρωνε την ανομολόγητη φαντασίωση αμέτρητων παιδιών: βλέπαμε πώς τα παιχνίδια αποκτούσαν ζωή όταν λείπαμε από το δωμάτιο και μάλιστα ως θεατές αποκτούσαμε πρόσβαση στον κρυφό τους κόσμο.\nΌπως και όλες οι μετέπειτα ταινίες της Pixar, το «Toy Story» ξεκλείδωσε με μια πρωτότυπη ιδέα το παιδικό υποσυνείδητο για να πραγματευτεί «ενήλικες» προβληματικές. Ο Γούντι καλείται να ξεπεράσει την κρίση αυτοπεποίθησης και ζήλιας που βιώνει με την άφιξη του δημοφιλέστερου Μπαζ Λάιτγιαρ, όπως τα παιδιά ανταγωνίζονται για την προσοχή των γονιών τους, την ώρα που ο Μπαζ καλείται να αποδεχτεί τον αληθινό εαυτό του αποδομώντας τις ψευδαισθήσεις του. Διότι μπορεί να έχει πλαστικά «φτερά» και ο γαλαξίας να μη χρειάζεται την προστασία του, δεν παύει όμως να είναι ξεχωριστός για όσους τον αγαπούν.\nΣε μια σπάνια περίπτωση στην ιστορία των σίκουελ, το «Toy Story 2» (1999) τα κατάφερε επειδή αγνόησε την ασφάλεια της επανάληψης μιας γνωστής αφηγηματικής συνταγής· και ακόμη περισσότερο επειδή τόλμησε να αγγίξει με εύστοχο τρόπο το πιο δυσοίωνο συναίσθημα όλων, την απόγνωση που φέρνει η συνειδητοποίηση του αναπόφευκτου τέλους. Όταν ο Γούντι απάγεται από έναν άπληστο συλλέκτη παιχνιδιών, βιώνει για πρώτη φορά το κενό της μοναξιάς και τη ματαιότητα της ύπαρξης, ενώ καλείται να πάρει μια κομβική, ώριμη απόφαση.\nΑρχικά γοητεύεται από το στάτους του σπάνιου παιχνιδιού, το οποίο έχει την ευκαιρία να απολαμβάνει διαχρονικά το θαυμασμό δεκάδων επισκεπτών ως έκθεμα σε μουσείο. Αρνείται όμως να παρασυρθεί από αυτήν την πλαστή εικόνα κι επιλέγει την επιστροφή στο δωμάτιο του Άντι, του ανθρώπου που συμβολίζει τον φαντασιακό Άλλο. Του προσώπου δηλαδή που με το βλέμμα του νοηματοδοτεί την ύπαρξη του ήρωα, ακόμη και αν αυτή έχει ημερομηνία λήξης, εν προκειμένω την ενηλικίωση του Άντι. Τη στιγμή που ο Γούντι επιλέγει την ειλικρίνεια αντί της ματαιοδοξίας, το «Toy Story 2» αποδεικνύει διακριτικά, πλην δεξιοτεχνικά, την καίρια παιδαγωγική δύναμη του σινεμά.\nΣτο κατώφλι των 18\nΗ στιγμή της ενηλικίωσης ήρθε για τον Άντι στο «Toy Story 3» (2010), το οποίο πραγμάτωσε μια τριλογία animation διαμαντιών, με κάθε κεφάλαιο να ξεπερνά σε έμπνευση το προηγούμενο. Οι χαρακτήρες εδώ καλούνται να διαχειριστούν το σκληρό συναίσθημα του αποχωρισμού, καθώς ο Άντι ετοιμάζεται για το πανεπιστήμιο κι εκείνοι πρέπει να αντεπεξέλθουν στη βίαιη πραγματικότητα του έξω κόσμου. Γι’ αυτό και για πρώτη φορά το κακό δεν παίρνει ανθρώπινη μορφή, αλλά αποτελεί αντανάκλαση των ηρώων, ενσαρκώνεται δηλαδή από ένα παιχνίδι.\nΕιρωνικά αυτό είναι ένα ροζ αρκουδάκι, που όντας βαθιά πληγωμένο κρύβει μέσα του ένα ασίγαστο μίσος για τα πάντα. Ο Γούντι και η παρέα του, αντιμετωπίζοντας έναν κακό με οικείο πρόσωπο, συνειδητοποιούν ότι για να επιβιώσουν χρειάζεται να αντικαταστήσουν την αθωότητα και την αφέλειά τους με την εγρήγορση και τις υπεύθυνες αποφάσεις κι έτσι να περάσουν τη δική τους ενηλικίωση. Η ίδια η φύση τους όμως επιβάλλει την επιστροφή στη συνθήκη του παιχνιδιού, όχι πια με τον Άντι, αλλά με τη μικρή Μπόνι, με την οποία θα ξεκινήσει ένας νέος κύκλος ζωής.\nΜε τον σκηνοθέτη των «Toy Story 1 & 2» Τζον Λάσιτερ εκτός δράσης πλέον, λόγω κατηγοριών σεξουαλικής παρενόχλησης, το βάρος του «Toy Story 4» πέφτει στον Τζος Κούλεϊ. Συν-σεναριογράφος του αριστουργηματικού «Τα Μυαλά που Κουβαλάς» (2015), μαζί με μια σειρά παλιών γραφιάδων του franchise καλούνται να αποδείξουν πως το νέο κεφάλαιο είναι αντάξιο των προηγούμενων.\nΗ πλοκή της νέας ταινίας αναμειγνύει στοιχεία των προηγουμένων, καθώς το διακοσμημένο με χρωματιστό σύρμα πλαστικό πιρούνι Φόρκι κάνει την εμφάνισή του στο σπίτι της Μπόνι, αλλά αρνείται πως είναι παιχνίδι και το σκάει σε κατάσταση σοκ. Αναζητώντας το, ο Γούντι και οι υπόλοιποι ξεκινούν μια νέα περιπέτεια, η οποία θα τους οδηγήσει σε έναν θαυμαστό καινούργιο κόσμο. Αυτός αποκαλύπτεται μέσα από την αχαλίνωτη φαντασία των ανθρώπων της Pixar, που κάνει και πάλι το θαύμα της...


Tai'an Business Travel Hotel Ταϊάν Κίνα - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\n30 Meters South Of Tai'An Bus Station, Longtan Road, Taishan District, Ταϊσαν, Ταϊάν, Κίνα, 271000 - Προβολή στο χάρτη\nΠερισσότερες πληροφορίες για το Tai'an Business Travel Hotel\nΓια εκείνους που θέλουν να απολαύσουν τα αξιοθέατα και τους ήχους της πόλης Ταϊάν, το Tai'an Business Travel Hotel είναι η ιδανική επιλογή. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΜε τις υψηλού επιπέδου υπηρεσίες και την μεγάλη ποικιλία ανέσεων, το Tai'an Business Travel Hotel δεσμεύεται ότι η διαμονή σας θα είναι όσο πιο άνετη γίνεται. Μια επιλογή από εξαιρετικές ανέσεις όπως τα δωρεάν WiFi σε όλα τα δωμάτια, 24ωρη ρεσεψιόν, φύλαξη αποσκευών, χώρος στάθμευσης οχημάτων, ανελκυστήρας σας περιμένουν στο ξενοδοχείο.\nΌλα τα καταλύματα διαθέτουν τις απαραίτητες ανέσεις για να εξασφαλιστεί μια ασυναγώνιστη αίσθηση απόλαυσης. Εξάλλου, το ξενοδοχείο διοργανώνει πολλά ψυχαγωγικά δρώμενα έτσι ώστε να έχετε πολλά πράγματα να κάνετε κατά τη διαμονή σας. Το Tai'an Business Travel Hotel είναι ο ένας και μοναδικός προορισμός για εσάς που ψάχνετε ποιοτικά καταλύματα στη Ταϊάν.


Κι όμως, η μεγαλύτερη πυραμίδα στον κόσμο δεν βρίσκεται στην Αίγυπτο- ΒΙΝΤΕΟ - PRESS-GR Η δύναμη στην ενημέρωση Κι όμως, η μεγαλύτερη πυραμίδα στον κόσμο δεν βρίσκεται στην Αίγυπτο- ΒΙΝΤΕΟ - PRESS-GR Η δύναμη στην ενημέρωση\nHome > Θέμα > Κι όμως, η μεγαλύτερη πυραμίδα στον κόσμο δεν βρίσκεται στην Αίγυπτο- ΒΙΝΤΕΟ\nΚι όμως, η μεγαλύτερη πυραμίδα στον κόσμο δεν βρίσκεται στην Αίγυπτο- ΒΙΝΤΕΟ\n12/27/2017 11:10:00 π.μ.\nΗ Αίγυπτος φημίζεται για τις απείρου κάλλους και ιστορικής σημασίας πυραμίδες της. Όπως φαίνεται, όμως, η μεγαλύτερη πυραμίδα στον κόσμο δεν βρίσκεται εκεί, αλλά στην περιοχή Πουέμπλα του Μεξικού.\nΑυτό που αρχικά βλέπει κανείς είναι ένας γιγαντιαίος λόφος με μία εκκλησία στην κορυφή. Στην πραγματικότητα, όμως, πρόκειται για την μεγαλύτερη πυραμίδα στον κόσμο. Κανείς δεν ξέρει ποιος την έχτισε πριν 2.3000 χρόνια ή αν χρησιμοποιήθηκαν τα φυτά με σκοπό να την κρύψουν.\nΕίναι, ωστόσο, εντυπωσιακό το πόσα πολλά χρόνια πέρασαν μέχρι να ανακαλυφθεί. Μόλις το 1910 αντιλήφθηκαν οι ντόπιοι την ύπαρξή της. Σήμερα, αποτελεί το μεγαλύτερο μνημείο που κατασκευάστηκε ποτέ και έχει παρόμοια δομή με την περίφημη Πυραμίδα του Ήλιου. Ο όγκος της είναι διπλάσιος από αυτόν της Πυραμίδας της Γκίζας και η βάση της είναι τέσσερις φορές μεγαλύτερη.\nΟι αρχαιολόγοι έχουν ανακαλύψει περισσότερους από 400 τάφους μέσα και γύρω από την πυραμίδα, γεγονός που υποδηλώνει ότι ήταν ένας σημαντικός τόπος λατρείας. Ωστόσο, οι ειδικοί υποστηρίζουν πως η πυραμίδα εγκαταλείφθηκε γύρω στον 7ο ή 8ο αιώνα πΧ.\nΑναρτηθηκε απο Press- gr at 12/27/2017 11:10:00 π.μ.\nItem Reviewed: Κι όμως, η μεγαλύτερη πυραμίδα στον κόσμο δεν βρίσκεται στην Αίγυπτο- ΒΙΝΤΕΟ Rating: 5 Reviewed By: Press- gr\n► 2018 (37597)


Αύξηση σε λογαριασμό WIND - Σελίδα 3\n21-12-17, 01:21 Απάντηση: Αύξηση σε λογαριασμό WIND #31\nκι εμενα . Απο 20,30 πηγε περιπου 24+ δε θυμαμαι ακριβως. Πηγα να τους ζητησω το λογο και μου ειπανε οτι με ειδοποιησανε στο λογαριασμο του σεπτεμβριου οτι θα γινοταν η αυξηση πραγμα που δεν ειδα ποτε κι απ οτι εχω διαβασει απ αλλους ηταν σε ψιλα γραμματα! ΚΑΘΕ ΜΗΝΑ που θα πηγαινω να πληρωσω θα τους κανω θεμα μεσα στο μαγαζακι τους να παρουν χαμπαρι κι οι αλλοι πελατες τι συμβαινει με αυτην την εταιρεια! Θα φανε τρελο πακετο απο εμενα. Πρεπει να ξεκινησουμε μια νομικη διαδικασια ολοι μαζι οσοι ειμαστε εδω να τελειωνει αυτο το παραμυθι. Ειμαι προθυμος να δωσω και 100 ευρω μονο και μονο να τους κανω τρελη φασαρια και να τρεχουν και να μη φτανουν.\n21-12-17, 09:38 Απάντηση: Αύξηση σε λογαριασμό WIND #32\nΔεν νομίζω να βγει τίποτα με νομικη διαδικασία Βάση νόμου πάνε. Κι εγώ που διαμαρτυρηθηκα την ίδια απάντηση πήρα.\n"Σύμφωνα λοιπόν, με την κείμενη νομοθεσία η Εταιρεία μας έχει το δικαίωμα κατόπιν ενημέρωσης του θιγόμενου συνδρομητή να τροποποιεί προς το δυσμενέστερο τα τιμολόγια των παρεχόμενων υπηρεσιών της, δίνοντας τη δυνατότητα στον τελευταίο εντός προθεσμίας ενός (1) μηνός να καταγγέλλει αζημίως [με επιφύλαξη των όσων ισχύουν για τα αναπόσβεστα ποσά επιδότησης] τη σχετική σύμβασή του με την Εταιρεία."\nΜε λίγα λόγια μας υποσχέθηκαν στα λόγια σταθερή τιμη όταν μας έψηναν να υπογράψουμε την σύμβαση αλλά υπογράψαμε τη δυνατότητα από τη μεριά τους να ανεβάζουν τιμή όποτε γουστάρουν. Μ αυτή τη λογική μπορούν να ανεβάσουν και 100€ πάνω και όποιος δεν δει τα ψηλά γραμματάκια να πληρώσει. Oταν μπεις στο MyWind βλέπεις το ποσό και τον κωδικό πληρωμής Ποιος θα κατεβάσει το pdf να δει όλο τον λογαριασμό; Μόνο αν δεις ποσό άλλο από αυτό που πληρώνεις συνήθως θα το κάνεις.\n21-12-17, 15:59 Απάντηση: Αύξηση σε λογαριασμό WIND #33\nΚαλή μαγκιά και μελετημένη. Ευτυχώς το συμβόλαιο λήγει το Φλεβάρη και θα δούμε μετά που θα πέσει η τιμή σε αίτημα φορητότητας...\n21-12-17, 18:13 Απάντηση: Αύξηση σε λογαριασμό WIND #34\nΜόλις έλαβα κι εγώ λογαριασμό και μου έβαλαν οι γύφτοι ένα διευρω επιπλέον.Τωρα,θα το παίξω κι εγώ πιο γύφτος και θα ζητήσω να μου αφαιρέσουν από εδώ και πέρα την αναγνώριση κλήσεων που την χρεώνουν 0,40€,τρομάρα τους...\nΈτσι κι αλλιώς μόνο για ιντερνετ χρησιμοποιώ την γραμμή.\nΚατά τα άλλα,απλάΑΠΑΡΑΔΕΚΤΟΙ...\n23-12-17, 01:30 Απάντηση: Αύξηση σε λογαριασμό WIND #35\nΣήμερα μόλις έλαβα τον λογαριασμό που πρέπει να ξοφλήσω μέχρι 10 Ιανουαρίου. Είναι αυξημένος κατά 5 ευρώ από τις "νέες αλλαγές". Επειδή λαμβάνω ταχυδρομικά τους λογαριασμούς, και κρατώ ΠΛΗΡΕΣ αρχείο τους, σας ενημερώνω ότι ΠΟΤΕ και σε κανέναν λογαριασμό που μου έστειλαν από τον Ιανουάριο του 2017, δεν υπήρξε ενημέρωση για τις νέες αλλαγές τους. Εσείς πού την είδατε την ενημέρωση; Ήταν σε κάποιο έξτρα φυλλάδιο που ήταν στον φάκελο του λογαριασμού; Ήταν τυπωμένη πάνω στο λογαριασμό (πχ στο κάτω μέρος του λογαριασμού; ). Σε εμένα ούτε το ένα, ούτε το άλλο. Θα πάω και αν δεν αποδεχτούν ότι δεν με ενημέρωσαν, θα απαιτήσω να μου παρουσιάσουν τα αποδεικτικά ότι ενημερώθηκα.\n23-12-17, 16:59 Απάντηση: Αύξηση σε λογαριασμό WIND #36\nΑρχικό μήνυμα από sarapis\nΠουθενά δεν υπάρχει ούτε σε εμένα.\n28-12-17, 14:32 Απάντηση: Αύξηση σε λογαριασμό WIND #37\nΚατάφερε κανείς να πάρει πίσω τις τιμές που είχε συμφωνήσει;Αν ναι,τι τακτική ακολουθήθηκε;\n28-12-17, 23:47 Απάντηση: Αύξηση σε λογαριασμό WIND #38\nΕγώ ναι, το πως εδώ: https://www.adslgr.com/forum/threads...83#post6301383\n29-12-17, 09:51 Απάντηση: Αύξηση σε λογαριασμό WIND #39\nτι αλλο μπορω να ζητησω να βγει απ την χρεωση;\n29-12-17, 16:29 Απάντηση: Αύξηση σε λογαριασμό WIND #40\nΆλλαξε κάτι με τις χρεώσεις για αναγνώριση κλήσεων, βασικές τηλεφωνικες υπηρεσίες κτλ, όπως είχαν εφαρμοστεί στον προηγούμενο λογαριασμο;\nΣτο τιμοκατάλογο για double play φαίνεται οτι ακυρώσαν τις χρεώσεις. Είναι ξανά δωρεάν;\n13-01-18, 09:35 Απάντηση: Αύξηση σε λογαριασμό WIND #41\nΗ ίδια η ΕΕΤΤ στον οδηγό για καταναλωτές γράφει πως η εταιρίες μπορούν να αλλάξουν μονομερώς τους όρους αρκεί να το αναρτήσουν ένα μήνα πριν στην ιστοσελίδα τους και στον έντυπο ή ηλεκτρονικό λογαριασμό τον οποίο πολλοί δεν διαβάζουμε καν ή έχουμε δώσει πάγια εντολή ή είναι κάπου χαμηλά με μικρά γράμματα κλπ.\nΤο ότι το λέει βέβαια δεν σημαίνει ότι αν πήγαινε δικαστικά η υπόθεση τα δικαστήρια θα έκριναν το ίδιο. Εγώ πιστεύω ότι είναι καταχρηστικοί αυτοί οι όροι αφού δεν είναι προϊόν διαπραγμάτευσης με τον ίδιο τρόπο που έχουν βγει καταχρηστικοί ένα σωρό όροι των τραπεζών.\nΤο ζήτημα είναι ότι δεν αξίζει για τέτοια ποσά κάποιος να κινηθεί δικαστικά, από την ΕΕΤΤ προφανώς δεν μπορούμε να περιμένουμε κάτι, ίσως μερικές καταγγελίες στον συνήγορο του καταναλωτή να ήταν μια κίνηση.\nΤι θα ήταν το σωστό; Ίδιοι όροι μέχρι την λήξη του συμβολαίου καμία μονομερής τροποποίηση. Τι θα ήταν αποδεκτό; Ενημέρωση με ξεχωριστή επιστολή καθώς και μήνυμα sms που να ενημερώνει για τις αλλαγές.\n14-01-18, 07:53 Απάντηση: Αύξηση σε λογαριασμό WIND #42\nΟ κανονισμός που αναφέρεις είναι ο παλιός.\nΉδη άλλαξε, μετά από καταγγελίες, και αφενός απαγορεύει πλέον την αύξηση των παγίων σε όλη τη διάρκεια του συμβολαίου αφετέρου αύξησε την προθεσμία καταγγελίας από 1 σε 3 μήνες.\nΟ νέος κανονισμός ανακοινώθηκε εδώ\nΔυστυχώς, η αύξηση της Wind στις ψηφιακές υπηρεσίες έγινε πριν από την ισχύ αυτού του κανονισμού. Προσωπικά, έκοψα τις υπόλοιπες εκτός από την αναγνώριση.\n14-01-18, 17:25 Απάντηση: Αύξηση σε λογαριασμό WIND #43\nΛοιπόν, βρήκα τους όρους της σύμβασης και λέει για τις τροποποιήσεις:\nα. από την σχετική και προσήκουσα δημοσίευση της ως άνω αύξησης στην ιστοσελίδα της Εταιρίας στην διεύθυνση τάδε και β. από τη σχετική με αναφορά σε εμφανή σημείο του λογαριασμού ή στην περίπτωση που δεν αποστέλλεται έντυπος λογαριασμός με σχετική ενημέρωση δια του τρόπου με τον οποίο πραγματοποιείται η ειδοποίηση για την έκδοση του λογαριασμού ή/και μέσω ηλεκτρονικού ταχυδρομείου.\nΕγώ συμπεραίνω ότι όσοι δεν παίρνουμε έντυπο λογαριασμό δεν αρκεί η αναφορά στον ηλεκτρονικό λογαριασμό, πρέπει να γίνει αναφορά στο sms που μας στέλνουν για την έκδοση του λογαριασμού ή μήνυμα στο mail μας. Και από κει και πέρα έχουμε 30 μέρες καιρό για καταγγελία αζημίως.\n14-01-18, 17:34 Απάντηση: Αύξηση σε λογαριασμό WIND #44\nΕάν αναφέρεσαι στην αύξηση των ψηφιακών υπηρεσιών, η προθεσμία των 30 ημερών έχει εκπνεύσει.\nΤο μόνο που μπορείς να κάνεις είναι η διακοπή των 2 από τις 3 υπηρεσίες.\n14-01-18, 17:41 Απάντηση: Αύξηση σε λογαριασμό WIND #45\nΑυτό λέω, βάσει των όρων δεν έχει εκπνεύσει. Δεν παίρνω έντυπο λογαριασμό, δεν με έχουν ενημερώσει με sms αφού με αυτόν τον τρόπο με ειδοποιούν για την έκδοση του λογαριασμού ούτε με μέιλ. Η αναφορά στον λογαριασμό δεν αρκεί. Από την στιγμή που θα το κάνουν έχω 30 μέρες βάσει των όρων που έχω υπογράψει να την καταγγείλω.


Shogun's Kitchen: ΨΑΡΙ ΜΕ ΜΑΝΙΤΑΡΙΑ ΠΛΕΥΡΩΤΟΥΣ ΣΑΝ ΜΠΟΥΡΔΕΤΟ\nΤο κερυραϊκό μπουρδέτο είναι ένα φαγητό πολύ αγαπημένο, το οποίο το μαγειρεύω αρκετά συχνά! Το συνοδεύω σχεδόν πάντα με ρύζι basmati ώστε να απολαμβάνω την υπέροχη σάλτσα του! Σήμερα όμως, σκέφτηκα να κάνω κάτι λίγο διαφορετικό. Να μετατρέψω το πιάτο σε ολοκληρωμένη γευστική πρόταση, η οποία θα χρειάζεται μόνο λίγο ψωμί για να είναι πλήρης. Μαγείρεψα, λοιπόν, το ψάρι μου μαζί με μανιτάρια πλευρώτους με την ίδια ακριβώς τεχνική που μαγειρεύω το μπουρδέτο σκέτο. Δε χρειάζεται να περιγράψω τη γεύση του, καθώς όσοι έχετε φάει μπουρδέτο, ήδη ξέρετε. Όσοι πάλι δεν έχετε, καιρός είναι να δοκιμάσετε!\n500 gr. μανιτάρια πλευρώτους σε μεγάλα κομμάτια\n1 μεγάλο ξερό κρεμμύδι σε σκελίδες\n1 κ.γ. πιπέρι καγιέν (ή λιγότερο, αν δε σας αρέσουν τα καυτερά)\nΣε πλατιά κατσαρόλα ρίχνω αρκετό ελαιόλαδο, ώστε να σκεπάζει καλά τον πάτο της. Σοτάρω σε μέτρια προς δυνατή φωτιά το κρεμμύδι και το σκόρδο για περίπου 3'-4', μέχρι να γυαλίσουν και να μαλακώσουν καλά. Προσθέτω τα μανιτάρια και τα αφήνω να σοταριστούν και αυτά για 3'-4', χωρίς να τα ανακατεύω συνεχώς. Προσθέτω την πάπρικα και το πιπέρι καγιέν και σοτάρω για 1' ακόμα. Σβήνω με το κρασί και μόλις απορροφηθεί, προσθέτω 1-1,5 νεροπότηρο νερό, το θρούμπι, αλατοπιπερώνω και αφήνω το φαγητό να βράσει για περίπου 5'.\nΤοποθετώ τα ψάρια επάνω στα υπόλοιπα υλικά στην κατσαρόλα και βράζω για 20'. Τέλος, προσθέτω τον άνηθο και ανακατεύω καλά. (Αν χρειάζεται, αφαιρώ τα ψάρια και βράζω σε δυνατή φωτιά την υπόλοιπη σάλτσα, μέχρι να απορροφήσει τα υγρά της και να μείνει με το λάδι της.) Σερβίρω αφού αφήσω το φαγητό να σταθεί λίγο.


Αντιρατσιστική Πολιτική - Συχνές Ερωτήσεις\nHome Αντιρατσιστική πολιτική Συχνές ερωτήσεις\nΟικοσελίδα Εγκύκλιοι Σεμινάρια - Συνέδρια Υποστηρικτικό Υλικό Συχνές Ερωτήσεις Αρχείο\nΔρ Έλενα Παπαμιχαήλ\nΠιο κάτω παρατίθενται κάποιες ενδεικτικές απαντήσεις σε συχνές ερωτήσεις σχετικά με την εφαρμογή του Κώδικα & Οδηγού. Σημειώνεται ότι οι απαντήσεις δίνονται σε ένα πλαίσιο σχετικής ευελιξίας στην εφαρμογή της αντιρατσιστικής πολιτικής σε κάθε σχολικό συγκείμενο και στη βάση της διακριτικής ευχέρειας του κάθε σχολείου.\nΠώς ξεκινούμε την εφαρμογή της αντιρατσιστικής πολιτικής; Ποια τα πρώτα βήματα που πρέπει να ακολουθήσουμε;\nΠιο κάτω ακολουθούν ενδεικτικά τα πρώτα βήματα, στο πλαίσιο ενός ενδεικτικού χρονοδιαγράμματος, για τη διαδικασία γνωστοποίησης και διάχυσης της αντιρατσιστικής πολιτικής στο σχολείο και τους γονείς:\n1. ΣΕΠΤΕΜΒΡΗΣ: Γνωστοποίηση Κώδικα σε εκπαιδευτικούς κατά τη διάρκεια συνεδρίασης προσωπικού και σε εκπροσώπους Συνδέσμου Γονέων από τη διευθυντική ομάδα του σχολείου.\n2. ΟΚΤΩΒΡΗΣ: Γνωστοποίηση Κώδικα σε μαθητές/τριες η οποία στοχεύει στην ενημέρωσή τους για τις δεσμεύσεις τους, τις διαδικασίες που θα ακολουθούνται σε περίπτωση αναφοράς ρατσιστικών περιστατικών και σε εισηγήσεις για τρόπους γνωστοποίησης του Κώδικα και Οδηγού στη σχολική κοινότητα. Η γνωστοποίηση μπορεί ακολουθήσει τα εξής βήματα:\nΕνημέρωση όλων των παιδιών ανά ομάδες από Διευθυντή/ντρια και Υπεύθυνο/η Εκπαιδευτικό με χρήση σχετικών βίντεο και ενημερωτικής παρουσίασης (βλ. Υποστηρικτικό υλικό) ή Ενημέρωση παιδιών ανά τμήμα από τον/την εκπαιδευτικό του τμήματος\nΣυνεδρίαση Μαθητικών Συμβουλίων με σκοπό την προώθηση εισηγήσεων για την καλύτερη γνωστοποίηση και ενημερότητα της σχολικής κοινότητας για την αντιρατσιστική πολιτική\nΣυνεδρίαση Κεντρικού Μαθητικού Συμβουλίου για αξιολόγηση των εισηγήσεων από τα Μαθητικά Συμβούλια και αποφάσεις σε σχέση με την υλοποίηση κάποιων από αυτές ή επιπρόσθετων, σε συνεργασία με τους/τις εκπαιδευτικούς\n3. ΟΚΤΩΒΡΗΣ: Γνωστοποίηση Κώδικα σε γονείς σε πρωινό ή απογευματινό χρόνο, σε συνεργασία με το προσωπικό του σχολείου και τον Σύνδεσμο Γονέων. Στην εν λόγω συνάντηση μπορούν να αξιοποιηθούν φορείς ή Μη Κυβερνητικές Οργανώσεις που εργάζονται σε θέματα αντιρατσισμού. Δείτε εδώ έναν κατάλογο με φορείς κατά του ρατσισμού με τους οποίους τα σχολεία μπορούν να συνεργαστούν για υποστήριξη της αντιρατσιστικής πολιτικής, όπως ετοιμάστηκε από το Ε΄ Δημοτικό Λεμεσού ΚΒ. Για ένα παράδειγμα εκδήλωσης ενημέρωσης γονέων και κηδεμόνων μπορείτε να επισκεφθείτε εδώ την ιστοσελίδα του Δημοτικού Σχολείου Χατζηγεωργάκης Κορνέσιος.\n4. ΝΟΕΜΒΡΙΟΣ: Έναρξη εφαρμογής Κώδικα και Οδηγού σε ημερομηνία που έχει καθοριστεί εκ των προτέρων από το σχολείο και σχετική υπενθύμιση σε σχολική συγκέντρωση.\n5. ΝΟΕΜΒΡΙΟΣ- ΙΟΥΝΙΟΣ: Εφαρμογή Κώδικα και Οδηγού σύμφωνα με τις προβλεπόμενες διαδικασίες. Τονίζεται ότι η αποτελεσματικότητα της εφαρμογής εξαρτάται άμεσα από τη συνέπεια και συστηματικότητα η οποία θα τηρείται σε όλα τα στάδια.\nΠοιος συμπληρώνει τα Έντυπα Καταγραφής Ρατσιστικών Περιστατικών και σε ποιο χρόνο;\nΌπως αναφέρεται στον Κώδικα και Οδηγό (σελ. 19), η συμπλήρωση των Εντύπων Καταγραφής Ρατσιστικών Περιστατικών (Φόρμα 1, σελ. 28) αποτελεί ευθύνη του/της Υπεύθυνου/ης Εκπαιδευτικού, άτομο το οποίο ιδανικά έχει τη θέση Βοηθού Διευθυντή/τριας. Παρόλα αυτά, ανάλογα με την διοικητική ευχέρεια του κάθε σχολείου, τον ρόλο αυτό μπορεί να αναλάβει ένας/μία εκπαιδευτικός σε συνεργασία με τη Διεύθυνση του σχολείου (ΒΔ ή Διευθυντής/τρια). Επιπρόσθετα, για σκοπούς αποτελεσματικότερης διαχείρισης του χρόνου, γίνεται εισήγηση όπως τα έντυπα καταγραφής συμπληρώνονται ως εξής:\nΟ/η εκπαιδευτικός του σχολείου που έγινε μάρτυρας ή στον/στην οποίο/α αναφέρθηκε ένα περιστατικό, συμπληρώνει τη Φόρμα 1 με όλες τις πληροφορίες εκτός από τα τελευταία 2 σημεία (Κυρώσεις που έχουν επιβληθεί και Επιπρόσθετα σχόλια Διεύθυνσης ή Υπεύθυνου Εκπαιδευτικού) και την παραδίδει στον/στην Υπεύθυνη/ο Εκπαιδευτικό.\nΟ/Η Υπεύθυνος/η Εκπαιδευτικός καταχωρεί το περιστατικό και με βάση τα βήματα διαχείρισης στον Κώδικα και Οδηγό και τον Πίνακα Κυρώσεων προχωρεί στη συμπλήρωση της Φόρμας και στην ανάλογη αντιμετώπιση του περιστατικού (σε συνεργασία με τη Διεύθυνση).\nΕίναι σημαντικό όπως όλη η διαδικασία γίνεται διακριτικά και όχι δημόσια μπροστά σε μη εμπλεκόμενα παιδιά.\nΤο Έντυπο Ετήσιας Αναφοράς Ρατσιστικών Περιστατικών (Φόρμα 2, σελ. 32) συμπληρώνεται από τον/την Υπεύθυνο/η Εκπαιδευτικό σε συνεργασία με τον/τη Διευθυντή/τρια του σχολείου τον Ιούνιο της κάθε σχολικής χρονιάς.\nΤι γίνεται όταν συντρέχουν διάφορες μορφές ρατσιστικών περιστατικών;\nΕπιβάλλεται η κύρωση που είναι σοβαρότερη (πχ. αν κάποιο παιδί βρίσει και χτυπήσει κάποιο άλλο επιβάλλεται η κύρωση της σωματικής βίας)\nΤι γίνεται όταν ο/η θύτης είναι εκπαιδευτικός ή ενήλικας;\nΠρος το παρόν, ο Κώδικας και Οδηγός δεν προβλέπει κυρώσεις για ρατσιστικά περιστατικά με θύτες ενήλικες. Αν οι θύτες είναι εκπαιδευτικοί, τότε υπόκεινται στον Περί Δημόσιας Εκαπιδευτικής Υπηρεσίας Νόμο του 1969 έως (Αρ.2) 2012. Αν πρόκειται για ενήλικο άτομο εκτός σχολείου ειδοποιείται η αστυνομία (βλ. Κώδικα σελ. σελ. 23).\nΤι γίνεται αν κάποιο παιδί-θύτης αρνείται έντονα ή δεν μπορεί να συμπληρώσει το έντυπο αναστοχασμού;\nΕνημερώνονται οι γονείς και γίνεται προσπάθεια να γίνει η συζήτηση των ερωτήσεων προφορικά και να συμπληρωθεί από τον/την εκπαιδευτικό (υπεύθυνο/η για τον Κώδικα ή της τάξης). Ο/Η Υπεύθυνος Εκπαιδευτικός μπορεί να δίνει τα έντυπα αναστοχασμού στους υπεύθυνους της τάξης του παιδιού και να επιστρέφονται συμπληρωμένα.\nΠότε ενημερώνονται οι γονείς των εμπλεκόμενων παιδιών;\nΗ επικοινωνία με το σπίτι για ενημέρωση των γονιών για το περιστατικό γίνεται βάσει του Πίνακα Κυρώσεων στον Οδηγό Διαχείρισης και Καταγραφής, συνήθως όχι από την πρώτη φορά που ένα παιδί εμπλέκεται σε ρατσιστικό περιστατικό. Αυτό βέβαια μπορεί να αφεθεί στη διακριτική ευχέρεια της διεύθυνσης/των εκπαιδευτικών του σχολείου. Σημασία έχει οι μαθητές/τριες του κάθε σχολείου να βιώνουν την αντιρατσιστική πολιτική στο σχολείο τους με συνέπεια και σταθερότητα.\nΠώς διακρίνουμε ένα ρατσιστικό από ένα εκφοβιστικό περιστατικό;\nΤα κυριότερα χαρακτηριστικά του εκφοβισμού είναι η επανάληψη, η διαφορά δύναμης ανάμεσα στον θύτη και το θύμα και η ύπαρξη σκοπιμότητας εκ μέρους του θύτη. Αντίθετα, τα ρατσιστικά περιστατικά μπορεί να είναι μεμονωμένα, να μην υπάρχει διαφορά δύναμης ανάμεσα στον θύτη και το θύμα και να συμβαίνουν συχνά ανεξαρτήτως πρόθεσης του θύτη. Επιπρόσθετα, σε ρατσιστικές συμπεριφορές, θύμα δεν είναι μόνο το άτομο που τις δέχεται αλλά ολόκληρη η κοινότητα/ομάδα στην οποία ανήκει ή θεωρείται ότι ανήκει. Επομένως προκαλείται ή αναπαράγεται αίσθημα απειλής για όλα τα άτομα που μοιράζονται το συγκεκριμένο χαρακτηριστικό, αξίες ή πεποιθήσεις. Οι ρατσιστικές συμπεριφορές βιώνονται επίσης από τους θύτες ως συμπεριφορές εκ μέρους της δικής τους κοινότητας/ομάδας/φίλων.\nΤι γίνεται όταν το παιδί Α ονομάσει το παιδί Β «πούστη/γκέι» χωρίς να ξέρει τι σημαίνει; Κατά τη συμπλήρωση του εντύπου αναστοχασμού χρειάζεται να πληροφορήσουμε τον θύτη τι σημαίνει «πούστης/γκέι»;\nΆσχετα με το αν γνωρίζει ή όχι κάποιος το νόημα μιας λέξης και άσχετα με τον σεξουαλικό προσανατολισμό του θύματος, η λέξη χρησιμοποιείται από το παιδί Α με σκοπό ή συνέπεια το να πληγώσει ή να μειώσει το θύμα και επομένως η συγκεκριμένη συμπεριφορά αποτελεί ομοφοβικό/ρατσιστικό περιστατικό. Σε περίπτωση που το παιδί Α δε γνωρίζει την έννοια της λέξης, η επεξήγηση του νοήματος δεν είναι απαραίτητη. Οφείλουμε όμως να ζητήσουμε από τον θύτη να μη χρησιμοποιεί αυτή τη λέξη ως βρισιά. Αν διαπιστώσουμε ότι ο θύτης γνωρίζει τι σημαίνει, τότε μπορούμε να εξηγήσουμε το εξής: «Η λέξη αυτή δεν πρέπει να χρησιμοποιείται ως βρισιά ή για να πληγώσει κάποια άτομα διότι υπονοεί ότι σημαίνει κάτι κακό, κάτι που δεν ισχύει. Το παιδάκι που αποκάλεσες με αυτή τη λέξη πληγώθηκε και δεν του αρέσει να τον βρίζουν χρησιμοποιώντας αυτή τη λέξη, επομένως η συμπεριφορά σου αυτή δε γίνεται ανεκτή στο σχολείο μας».\nΠώς μπορεί να ενταχθεί η εφαρμογή του Κώδικα στις υπόλοιπες δράσεις του σχολείου;\nΣε αρκετά από τα πιλοτικά σχολεία συντρέχουν και άλλα προγράμματα τα οποία μπορείτε να συνδυάσετε, κάνοντας τις ανάλογες προσαρμογές στην εφαρμογή του Κώδικα, ώστε να υπάρχει η καλύτερη δυνατή ανταπόκριση τις ανάγκες του σχολείου.


HOTEL LESSE HANIOTI KASSANDRA HALKIDIKI\nΟ Χανιώτης (ή η Χανιώτη) βρίσκεται στα ανατολικά της χερσονήσου της Κασσάνδρας. Σύμφωνα με την παράδοση, η ονομασία του χωριού οφείλεται στον πρώτο κάτοικο, ο οποίος εγκαταστάθηκε στα νότια του σημερινού οικισμού (Παλιό Χωριό). Αυτός φέρεται να ήταν από τα Χανιά και για το λόγο αυτό ο οικισμός έλαβε το όνομα Χανιώτης. Κατ' άλλη εκδοχή η περιοχή οφείλει το όνομά της σε έναν χανιώτη, δηλαδή χανιτζή που διατηρούσε ένα χάνι (πανδοχείο) στην περιοχή. Έτσι η περιοχή λεγόταν του Χανιώτη. Το χωριό μεταφέρθηκε στη σημερινή του θέση το 1936, μετά τον καταστρεπτικό σεισμό της Ιερισσού, το 1930, μετά από ενέργειες του τότε δασκάλου Βρατσικίδη Κωνσταντίνου. Η περιοχή είναι γεμάτη από πηγές και πλούσια βλάστηση. Φτάνοντας o επισκέπτης στη Χανιώτη, αιχμαλωτίζεται αμέσως από αυτόν τον μικρό γραφικό παράδεισο, ο οποίος έχει σχεδιαστεί έτσι ώστε να ικανοποιεί και τους πλέον απαιτητικούς και εγγυάται ξεκούραστη και αλησμόνητη διαμονή. Η πανέμορφη παραλία της Χανιώτης (ή του Χανιώτη) αποτελεί πόλο έλξης για χιλιάδες επισκέπτες κάθε χρόνο. Το χωριό έχει το μεγάλο και απαράμιλλο σε ομορφιά παραλιακό πάρκο και πολλά άλλα μικρά πάρκα, γραφικές πλατείες και ψηλά αιωνόβια δέντρα. Διαθέτει επίσης ωραία ρυμοτόμηση και πολλά παρκινγκ. Ο επισκέπτης μπορεί να βρει εστιατόρια, ταβέρνες, ξενοδοχεία, καταλύματα και γενικότερη υποδομή. Στη Χανιώτη υπάρχουν δεκάδες εναλλακτικές προτάσεις για διασκέδαση καθ' όλη τη διάρκεια της μέρας και της νύχτας.\nCopyright 2011-2015 All rights reserved.\nΙΣΤΟΡΙΑ ΤΗΣ ΧΕΡΣΟΝΗΣΟΥ ΚΑΣΣΑΝΔΡΑΣ\nΣτον τόπο αυτό, όταν αφέντες του κόσμου ήταν οι θεοί του Ολύμπου, η Γη γέννησε τους Γίγαντες που στον πόλεμο που έκαναν με τους Θεούς, πετούσαν βράχους και φλεγόμενους κορμούς δένδρων απέναντι στην κατοικία των θεών. Αυτός ήταν ο λόγος, που ο τόπος εδώ ονομάστηκε Φλέγρα. Αργότερα, απ' το γάμο του βασιλιά Σίθωνα και της Νύμφης Μενδηίδας γεννήθηκε η Παλλήνη, που ο άνδρας της ο Κλείτος έδωσε τ' όνομά της στη μέχρι τότε Φλέγρα. Η ζωή των αρχαίων πόλεων της Παλλήνης αρχίζει τον 12ο αιώνα π.Χ. Το μεγάλο γεγονός της άλωσης της Τροίας που τάραξε τον Ελλαδικό χώρο, άφησε τα σημάδια του και στον τόπο αυτό. Μια ομάδα Τρώων με αρχηγό τον Αινεία περνά στην Παλλήνη, που κάτοικοί της οι Κρουσαίοι ήταν οι πιστότεροι σύμμαχοι της Τροίας. Ξεχειμωνιάζει στην περιοχή και κτίζει βορειότερα την πόλη Αινεία. Μια άλλη ομάδα Αχαιών με αρχηγό το Πρωτεσίλαο σταματά ανάμεσα στο Κάνιστρο και τη Μένδη για εφοδιασμό. Οι σκλάβες Τρωαδίτισσες, που κουβαλούσαν μαζί τους, τους καίνε τα πλοία και έτσι αναγκάζονται να μείνουν και να δημιουργήσουν τον οικισμό της αρχαίας Σκιώνης. Αργότερα, τον 7ο αιώνα π.Χ., στο βορεινό μέρος, οι Κορίνθιοι ιδρύουν την Ποτίδαια και λίγο πιο κάτω τη Σάνη. Στα χρόνια του Πελοποννησιακού πολέμου, στις πόλεις της Παλλήνης που ανήκουν στο στρατόπεδο της αποικιοκρατικής Αθήνας, σημειώνεται αναβρασμός. Η Σκιώνη και η Μένδη εγκαταλείπουν τους μέχρι τότε συμμάχους τους και πάνε με τους Σπαρτιάτες. Απ' την Ποτίδαια, με τα πλοία, οι Αθηναίοι βγαίνουν στην περιοχή της Μένδης και στρατοπεδεύουν μπροστά στη βορινή της πύλη. Τότε Μένδαιοι φίλοι τους ανοίγουν την πύλη και η πόλη καταλαμβάνεται χωρίς αιματοχυσία. Η Σκιώνη αντιστέκεται και όταν την κυριεύουν σκοτώνουν ή πουλάνε τον πληθυσμό της και στον τόπο της φέρνουν Πλαταιείς να κατοικήσουν. Τον επόμενο αιώνα, ο Φίλιππος ο Β', ισχυρός βασιλιάς της Μακεδονίας, κυριεύει τη φιλοαθηναϊκή Ποτίδαια και την καταστρέφει. Το 316 π.Χ. ο διεκδικητής του Θρόνου της Μακεδονίας Κάσσανδρος (316-297 π.Χ.) στο χώρο της Ποτίδαιας κτίζει μια καινούργια πόλη την Κασσάνδρεια, που απ' το όνομά της, στο τέλος της χιλιετίας, ολόκληρη η χερσόνησος θα ονομάζεται Κασσάνδρα. Λίγα χρόνια μετά τη γέννηση του Χριστού οι Ρωμαίοι δημιουργούν εδώ την πρώτη αποικία της Ρώμης στη Μακεδονία και φέρνουν Βετεράνους των πολέμων να κατοικήσουν. Το 540 μ.Χ. η Κασσάνδρεια καταστρέφεται από τους Ούννους και παρά το ξανακτiσιμο του τείχους της χάνει την παλιά της αίγλη. Στα χρόνια τους, οι Κομνηνοί και οι Παλαιολόγοι είχαν κτήματα στην περιοχή. Το 14ο αιώνα συμβαίνουν μεγάλες επιδρομές, πρώτα Καταλανών και μετά Σέρβων και Τούρκων. Η πρώτη κατάκτηση από τους Τούρκους γίνεται στα 1383 και μένουν μέχρι το 1402. Τότε που εξουθενωμένοι από την αναμέτρησή τους με τον Ταμερλάνο παραχωρούν τη Θεσσαλονίκη και τη Χαλκιδική στο Μανουήλ το Β'. Στα χρόνια που ακολουθούν ξανανοίγεται η διώρυγα, επισκευάζεται το τείχος και κτίζονται οι Πύργοι της Φώκαιας και της Σάνης. Το 1423 κάτω από την πίεση των Τούρκων ο Ανδρόνικος Παλαιολόγος παραδίδει την περιοχή στους Βενετούς και εφτά χρόνια αργότερα καταλαμβάνεται οριστικά από τους Τούρκους. Τα έσοδα της Κασσάνδρας οι Τούρκοι τα αφιερώνουν στους άπορους της Μέκκας. Την άνοιξη του 1821, με την καθοδήγηση του Κασσανδρινού Γιαννιού, οι κάτοικοι ξεσηκώνονται κατά του Κατακτητή και το Νοέμβριο του ίδιου χρόνου γράφουν αυτό που στην Ιστορία έμεινε σαν "Χαλασμός της Κασσάνδρας". Για εφτά χρόνια ο τόπος μένει ακατοίκητος. Με την αμνηστία του 1828 έρχονται οι πρώτοι φυγάδες.\nΤα τελευταία χρόνια και ειδικά μετά το 1970 μια καινούργια διάσταση της Κασσάνδρας γίνεται γνωστή. Είναι η φυσική της ομορφιά που δημιουργεί μια νέα δυναμική στις μέρες μας.\nΟ σημερινός Δήμος της Κασσάνδρας όπως προβλέπεται στον σχεδιασμό του "Καλλικράτη" περιλαμβάνει στα όριά του τα Δημοτικά Διαμερίσματα: Κασσάνδρειας (έδρα του Δήμου), Ν. Φώκαιας, Αθύτου, Καλλιθέας, Κρυοπηγής, Κασσανδρινού, Φούρκας, Καλάνδρας, Χανιώτη, Αγίας Παρασκευής, Νέας Σκιώνης, Παλιουρίου, Πευκοχωρίου, Πολύχρονου και πολλούς οικισμούς, ανάμεσα σ' αυτούς και της Σίβηρης, όπου το καλοκαίρι χτυπά η καρδιά του φεστιβάλ Κασσάνδρας.\nΌποια γωνιά του Δήμου Κασσάνδρας κι αν επιλέξει ο επισκέπτης είναι σίγουρο ότι δεν θα το μετανιώσει, γιατί θα βρει φυσική ομορφιά, πεντακάθαρες θάλασσες, αρχαιολογικά μνημεία, πολλές ξενοδοχειακές μονάδες που εγγυώνται παροχή υπηρεσιών υψηλής ποιότητας, καλό φαγητό, καθώς και πολλούς χώρους διασκέδασης που ικανοποιούν όλα τα γούστα\nHome Info-Photo Gallery Hanioti-Kassandra Contact


INFOKEFALONIA: Να μην γίνει το Ιόνιο, ενεργειακή χαβούζα της Ευρώπης\nΝα μην γίνει το Ιόνιο, ενεργειακή χαβούζα της Ευρώπης.\nΑνεξήγητη φαντάζει ακόμη και με όρους κοινής λογικής, η ταχύτητα με την οποία η κυβέρνηση δια του αρμοδίου Υπουργού, προωθεί την “αξιοποίηση” των κοιτασμάτων στο Ιόνιο. Έτσι, ενώ μόλις προ λίγων ημερών “υποσχέθηκε” την παραχώρηση των δικαιωμάτων εκμετάλλευσης και την έναρξη των πρώτων εργασιών το πρώτο τρίμηνο του 2014, με ομιλία του μόλις χθες στα Χανιά, ανακοίνωσε πανηγυρικά την επικύρωση τριών συμβάσεων εκχώρησης μόλις τα.....\nΗ αλλαγή αυτή στους χρόνους εκχώρησης ουσιαστικών κυριαρχικών δικαιωμάτων στο Ιόνιο, από μόνη της δεν φαίνεται και τόσο αθώα. Τι αλήθεια άλλαξε το τελευταίο διάστημα και ποιοι λόγοι επιβάλλουν αυτή την “περίεργη” βιασύνη; Μήπως τελικά, τα επιτελικά κυβερνητικά γραφεία γνωρίζουν κάτι σε σχέση με τις γεωπολιτικές αλλά και τις εσωτερικές πολιτικές και.........\nοικονομικές εξελίξεις που αναμένονται το Φθινόπωρο, κάτι που ήδη ο ξένος κυρίως τύπος, όλο και πιο συχνά αναφέρει ή υπονοεί;\nΑναρτήθηκε από Sosial Media kornet στις 8/05/2013 11:43:00 π.μ.\nΕτικέτες ΑΠΟΨΕΙΣ, ΕΝΕΡΓΕΙΑ, ΠΕΡΙΒΑΛΛΟΝ, ΠΕΤΡΕΛΑΙΑ, ΡΙΖΟΣΠΑΣΤΙΚΗ ΠΡΩΤΟΒΟΥΛΙΑ ΚΕΦΑΛΟΝΙΑΣ


Beefeater MIXLDN 7. Ξεκίνησε η κατάθεση των συμμετοχών\nΈνα από τα πιο σπουδαία και ιστορικά brand τζιν στον κόσμο, το εμβληματικό Beefeater, ανακοίνωσε την έναρξη κατάθεσης συμμετοχών για το Beefeater MIXLDN 7, τον φετινό διαγωνισμό ανάδειξης του μπαρτέντερ που θα καταφέρει να ανταποκριθεί ιδανικότερα στα κριτήρια που έθεσαν οι υπεύθυνοί του.\n"Τα δεδομένα στον φετινό διαγωνισμό Beefeater MIXLDN 7 έχουν αλλάξει, και οι μπαρτέντερ που θα συμμετάσχουν καλούνται να παρασκευάσουν ένα κοκτέιλ αντλώντας έμπνευση από την πόλη τους!"\nΦέτος, όλα έχουν αλλάξει, και οι μπαρτέντερ που θα συμμετάσχουν καλούνται να παρασκευάσουν ένα κοκτέιλ αντλώντας έμπνευση από την πόλη τους! Άλλωστε το Beefeater είναι ένα τζιν που έχει συνδεθεί απόλυτα με την πόλη που παράγεται, το Λονδίνο, κάτι που γίνεται εμφανές από την πρώτη κιόλας στιγμή, από την ονομασία και τη φιάλη του.\nΤα δεδομένα του Beefeater MIXLDN 7\nΟ διαγωνισμός χωρίζεται σε τρεις φάσεις, ξεκινώντας από την αξιολόγηση των αρχικών ελληνικών συνταγών από ένα τριμελές πάνελ κριτικής επιτροπής και την επιλογή των δέκα επικρατέστερων. Ακολουθεί η δεύτερη φάση του διαγωνισμού, εκεί όπου οι δέκα φιναλίστ θα διαγωνιστούν στον εθνικό τελικό που θα πραγματοποιηθεί στις 29 Νοεμβρίου και, τέλος, στην καταληκτική φάση του παγκόσμιου τελικού του Λονδίνου, το Φεβρουάριο του 2018.\n"Ο Beefeater MIXLDN 7 χωρίζεται σε τρεις φάσεις, την αξιολόγηση των αρχικών ελληνικών συνταγών, το διαγωνισμό των δέκα φιναλίστ στον εθνικό τελικό στις 29 Νοεμβρίου και τον παγκόσμιο τελικό του Λονδίνου, το Φεβρουάριο του 2018."\nΗ κριτική επιτροπή που θα ασχοληθεί με τη επιλογή των αρχικών συνταγών, αλλά και η υπεύθυνη για τον ελληνικό διαγωνισμό στη συνέχεια, απαρτίζεται από την Σαμάγια Κονόλι (Sumayiah Connolly), Global Brand Ambassador του Beefeater, τον Έρικ Λόριντς (Erik Lorincz), επικεφαλής μπαρτέντερ του θρυλικού και προσφάτως βραβευμένου Νο1 μπαρ στον κόσμο, American Bar στο ξενοδοχείο Savoy του Λονδίνου και τον Άλαστερ Μπέργκες (Alastair Burgess), ιδιοκτήτη του πολυβραβευμένου Happiness Forgets στο Λονδίνο (Best International Cocktail Bar από το Tales of The Cocktail το 2016, World’s 50 Best Bars 2017).\nΟ Beefeater MIXLDN 7 δεν είναι εύκολος, αλλά αξίζει!\nΟι συμμετέχοντες έχουν τη δυνατότητα να χρησιμοποιήσουν ένα από τα δύο προϊόντα της σειράς Beefeater και Beefeater 24 και με αυτά πρέπει να «σχεδιάσουν» ένα κοκτέιλ που θα αντιπροσωπεύει την πόλη τους. Προφανώς αξιολογούνται, μεταξύ άλλων, η δημιουργικότητα, η γεύση και το άρωμα, αλλά και οι αιτιολόγηση και ο τρόπος σύνδεσης με την εκάστοτε πόλη. Μάθετε περισσότερα για τους όρους και τις προυποθέσεις στο www.beefeatermixldn.com.\n"Το έπαθλο του Beefeater MIXLDN 7 είναι η ευκαιρία να σχεδιάσεις μια ολοδική σου έκδοση Beefeater Limited Edition, σε συνεργασία με τον master distiller του brand, τον θρύλο Ντέσμοντ Πέιν και να γίνεις έτσι κομμάτι της ιστορίας του σπουδαίου brand!"\nΤο έπαθλο του μεγάλου νικητή της τελικής, παγκόσμιας, φάσης του διαγωνισμού, θα είναι η ευκαιρία να σχεδιάσει μια ολοδική του έκδοση Beefeater Limited Edition, σε συνεργασία με τον θρύλο Ντέσμοντ Πέιν (Desmond Payne), master distiller του brand. Αυτό κι αν είναι πρόκληση! Να γίνεις κομμάτι της ιστορίας ενός τόσο σπουδαίου brand!\nΗ κατάθεση των συμμετοχών έχει ξεκινήσει και γίνεται ηλεκτρονικά στο www.beefeatermixldn.com μέχρι τις 14 Νοεμβρίου στις 12 τα μεσάνυχτα.\nΕυχόμαστε καλή επιτυχία σε όλες τις συμμετοχές!\n"Beefeater MIXLDN 7. Ξεκίνησε η κατάθεση των συμμετοχών"


Κακοκαιρία: Σε πλήρη εξέλιξη η επέλαση της «Ωκεανίδας» - Χιόνι και στα Βόρεια Προάστια της Αττικής - Newsbomb - Καιρός σήμερα - Καιρός αύριο\nΚΑΙΡΟΣ 24 Φεβ 2019 00:12\nΠαγετός και τσουχτερό κρύο προβλέπονται και την Κυριακή (24/02/2019) καθώς συνεχίζεται η επέλαση της «Ωκεανίδας».\nΚαιρός ΤΩΡΑ | Κακοκαιρία | Ειδήσεις: Στον κλοιό της σφοδρής κακοκαιρίας «Ωκεανίδα» θα παραμείνει και την Κυριακή (24/02/2019) το μεγαλύτερο μέρος της χώρας, με τις σφοδρές χιονοπτώσεις να επιμένουν ακόμη και σε περιοχές του νομού Αττικής με χαμηλό υψόμετρο, όπως αναφέρει η Εθνική Μετεωρολογική Υπηρεσία. Το κρύο θα παραμείνει τσουχτερό, ενώ ενισχυμένοι θα είναι και οι βοριάδες στα πελάγη.\nΤην ίδια στιγμή, προβλήματα προκάλεσαν το Σάββατο (23/02/2019) οι θυελλώδεις άνεμοι στη Βόρεια και Κεντρική Ελλάδα, όχι μόνο στο Αιγαίο αλλά και σε ηπειρωτικές περιοχές όπου οι μετεωρολογικοί μας σταθμοί καταγράφουν ριπές άνω των 100 km/h. Σύμφωνα με το meteo.gr sto Αιγαίο οι μέγιστες ριπές των ανέμων ξεπέρασαν τα 140 χιλιόμετρα.\nΟ χάρτης με την ταχύτητα των ριπών του ανέμου σε όλη την Ελλάδα\t METEO.GR\nΣύμφωνα με την Εθνική Μετεωρολογική Υπηρεσία, στις 17:00 το Σάββατο (23/02) η θερμοκρασία στη Φλώρινα ήταν στους -6 βαθμούς Κελσίου.\nΑπό τις 5 τα ξημερώματα του Σαββάτου έπεφτε πυκνό χιόνι στο κέντρο της Θεσσαλονίκης. Στα λευκά «ντύθηκαν» οι περιοχές Φίλυρο, Χορτιάτης, Ασβεστοχώρι, Ωραιόκαστρο, Θέρμη, Πανόραμα, ενώ χιονόπτωση σημειώθηκε και στην Καλαμαριά.\nΝωρίτερα το Σάββατο χιόνι έπεσε σε Κοζάνη και Πτολεμαΐδα με τη θερμοκρασία στην πόλη της Κοζάνης να βρίσκεται στους -3 βαθμούς Κελσίου.\nΧιόνισε και στον Έβρο\nΑπό νωρίς το πρωί του Σαββάτου, εξάλλου, σε λευκό κλοιό είχε βρεθεί και ο νομός Έβρου, όπου σημειώθηκαν κατά διαστήματα έντονες χιονοπτώσεις.\nΗ Σαμοθράκη αντιμετώπισε σοβαρά προβλήματα από την κακοκαιρία, αφού η έντονη χιονόπτωση από τις πρωινές ώρες του Σαββάτου και οι ισχυροί άνεμοι, εμποδίζουν ακόμα και τον εκχιονισμό, ενώ είναι αδύνατη η κυκλοφορία αυτοκινήτων και πεζών.\nΈντονη ήταν η χιονόπτωση στα ορεινά και ημιορεινά των δήμων Πύλης και Μετεώρων στο νομό Τρικάλων, όπου το χιόνι σε ορισμένα σημεία έχει φτάσει τα 20 εκατοστά.\nΣύμφωνα με όσα είπε στο ΑΠΕ-ΜΠΕ ο αντιπεριφερειάρχης Τρικάλων Χρήστος Μιχαλάκης, οι δρόμοι είναι ανοιχτοί, ωστόσο, στο ορεινό επαρχιακό δίκτυο είναι απαραίτητη η χρήση αντιολισθητικών αλυσίδων στις μετακινήσεις των οδηγών.\nΠαράλληλα, χιόνισε στα περισσότερα ορεινά χωριά της Μυτιλήνης.\nΧιονοπτώσεις σημειώθηκαν σε Αγιάσο, Σκαλοχώρι, Βατούσα, Μεγαλοχώρι, Παλαιοχώρι, Βαφειό, Αμπελικό, Λεπέτυμνο, αλλά και χαμηλότερα. Οι Αρχές συνιστούν οι μετακινήσεις να γίνονται με ιδιαίτερη προσοχή στα χωριά της δυτικής, βόρειας και κεντρικής Μυτιλήνης.\nO δήμος Μυτιλήνης με ανάρτηση του επισήμανε: «Λόγω των έντονων καιρικών φαινομένων αυτή τη στιγμή ιδιαίτερα στην περιοχή του Ολύμπου, την περιοχή του Αμπελικού και το Σκαλοχώρι, παρακαλούμε να είστε ιδιαίτερα προσεκτικοί στις μετακινήσεις σας. Μέχρι αυτή τη στιγμή οι δρόμοι στις παραπάνω περιοχές παραμένουν ανοιχτοί αλλά για την ασφαλή κυκλοφορία των οχημάτων συστήνεται η χρήση αντιολισθητικών αλυσίδων. Συνεργεία και μηχανήματα του Δήμου, υπό το συντονισμό της Πολιτικής Προστασίας και του Αρμόδιου Αντιδημάρχου, Νίκος Καρασάββας, βρίσκονται ήδη σε ετοιμότητα για να επέμβουν όπου αυτό κριθεί αναγκαίο σε περίπτωση που τα φαινόμενα συνεχιστούν και τις επόμενες ώρες».\nΣτην περιοχή της Σπηλιάς Κισσάβου το χιόνι φτάνει τα 20 εκατοστά, ενώ παρόμοιο φαινόμενο σημειώνεται στη Καλλιπεύκη του δήμου Τεμπών, όπως και σε Μελίβοια, Καρίτσα, Σκλήθρο του δήμου Αγιάς.


Ο «μαραθωνοδρόμος» Λίικανεν πιθανός διάδοχος του Ντράγκι | Διεθνής Οικονομία | Η ΚΑΘΗΜΕΡΙΝΗ\nΣτα θετικά της πιθανής υποψηφιότητας Λίικανεν είναι το γεγονός ότι βρίσκεται στο μέσον του φάσματος σε θέματα νομισματικής πολιτικής – μεταξύ Γενς Βάιντμαν και Μάριο Ντράγκι, Πέτερ Πράετ.\nΟ Ερκι Λίικανεν, ο επικεφαλής της Τράπεζας της Φινλανδίας, εμφανίζεται ως υποψήφιος για την προεδρία της Ευρωπαϊκής Κεντρικής Τράπεζας, μετά την ολοκλήρωση της θητείας του Μάριο Ντράγκι στα τέλη του 2019. Στα θετικά της πιθανής υποψηφιότητας Λίικανεν είναι το γεγονός ότι βρίσκεται στο μέσον του φάσματος σε θέματα νομισματικής πολιτικής – μεταξύ των σκληρών υπέρμαχων των υψηλών επιτοκίων δανεισμού, όπως ο Γερμανός Γενς Βάιντμαν, και των υποστηρικτών της επεκτατικής νομισματικής πολιτικής, όπως ο Ντράγκι και ο Βέλγος επικεφαλής οικονομολόγος της ΕΚΤ Πέτερ Πράετ.\nΣε συνέντευξη που παραχώρησε στους Financial Times, ο Φινλανδός κεντρικός τραπεζίτης αναφέρθηκε στο ιστορικό της κρίσης του 2008 και της κρίσης δημόσιου χρέους της Ευρωζώνης εν συνεχεία, στα λάθη που έκανε η ΕΚΤ, αυξάνοντας τα επιτόκια δανεισμού το 2008 και το 2011, και στην επιθυμία να διαδραματίσει ηγετικό ρόλο στην ΕΚΤ.\nΟπως λέει ο Λίικανεν, έχει τρέξει στη ζωή του περίπου 50 μαραθωνίους και δεν τερμάτισε μόνο σε έναν, το 2008 – αλλά μάλλον είχε καλή δικαιολογία. Εκείνο το Σαββατοκύριακο, στις αρχές του Οκτωβρίου του 2008, είχαν αρχίσει να καταρρέουν η μία μετά την άλλη οι ισλανδικές τράπεζες, εξαιτίας της παγκόσμιας χρηματοπιστωτικής κρίσης.\n«Η Ισλανδία ήταν μια χώρα που γνωρίζαμε καλύτερα από τους περισσότερους. Αρχισα να λαμβάνω τηλεφωνήματα από τη Φρανκφούρτη», λέει στους Financial Times ο Φινλανδός κεντρικός τραπεζίτης και μέλος του διοικητικού συμβουλίου της Ευρωπαϊκής Κεντρικής Τράπεζας. «Κάμποσοι μου τηλεφώνησαν έντρομοι το Σάββατο γι’ αυτά που συνέβαιναν στην Ισλανδία. Την Κυριακή το πρωί πήρα, λοιπόν, ένα ταξί για να πάω στον αγώνα, έφτασα μέχρι την αφετηρία, χαιρέτησα τους φίλους μου και πήρα το πρώτο αεροπλάνο για την πατρίδα μου. Αυτός ήταν και ο μοναδικός μαραθώνιος που έχω εγκαταλείψει στη ζωή μου».\nΔέκα χρόνια αργότερα, ο μαραθωνοδρόμος της ΕΚΤ ετοιμάζεται να εγκαταλείψει την κεντρική τράπεζα της χώρας του σε ηλικία 67 ετών, καθώς η θητεία του λήγει τον Ιούλιο. Ισως, όμως, χρειαστεί να αναβάλει τα σχέδια για συνταξιοδότηση, λένε οι Financial Times, διότι ο Λίικανεν θεωρείται ένας υποψήφιος που θα μπορούσε να συμβιβάσει τα δύο στρατόπεδα στο εσωτερικό της ΕΚΤ. Στα 14 χρόνια της θητείας του, ο Φινλανδός κεντρικός τραπεζίτης εγκατέλειψε τις σκληροπυρηνικές θέσεις που είχε στην αρχή και μετακινήθηκε προς το κέντρο, υιοθετώντας την εξαιρετικά χαλαρή νομισματική πολιτική που αναγκάστηκε να υιοθετήσει η ΕΚΤ, ώστε να αντιμετωπίσει τη χειρότερη ύφεση από τη δεκαετία του 1920. Αυτή η μετακίνηση θα έπρεπε να τον βοηθήσει στον αγώνα για τη διαδοχή του Μάριο Ντράγκι, λένε οι FT. Κατά τη βρετανική εφημερίδα, φαβορί είναι ο Γερμανός κεντρικός τραπεζίτης Γενς Βάιντμαν. Ωστόσο, πολλοί στο εσωτερικό της ΕΚΤ θεωρούν ότι ο Λίικανεν είναι καταλληλότερος από τον Γερμανό για να γεφυρώσει τις υπάρχουσες διαφορές στο διοικητικό συμβούλιο της κεντρικής τράπεζας.\nΟ Λίικανεν είχε εκλεγεί βουλευτής στη Φινλανδία σε ηλικία μόλις 21 ετών, ο νεαρότερος στην ιστορία της χώρας. Εργάζεται στην κεντρική τράπεζα της Φινλανδίας πάρα πολλά χρόνια, ενώ έχει χρηματίσει και Ευρωπαίος επίτροπος. Αρνήθηκε, πάντως, να σχολιάσει την πιθανότητα να γίνει επικεφαλής της ΕΚΤ. «Τόσα χρόνια στη ζωή μου θεωρούσαν ότι είμαι υπερβολικά νέος. Τώρα είμαι υπερβολικά γέρος; Οχι, δεν θα πω τίποτα, ας το αφήσουμε», δήλωσε στους FT. Αν αναλάμβανε την προεδρία, θα έπρεπε να εργάζεται έως τα 77 του χρόνια. Ωστόσο αυτό που έχει μάθει ο Λίικανεν τρέχοντας μαραθωνίους αγώνες είναι να αντέχεις. «Το θέμα είναι το μυαλό, δεν έχω κάποιο ιδιαίτερο αθλητικό ταλέντο. Στους μαραθωνίους μαθαίνεις ένα πράγμα: μπορεί να είσαι τρομερά κουρασμένος, αλλά αν το βάλεις στο μυαλό σου μπορεί να πετύχεις τον στόχο σου». Στα 46 χρόνια παρουσίας του στα δημόσια πράγματα, ο Λίικανεν έχει παίξει πολλούς ρόλους, ακόμη και του έμπιστου συμβούλου του Ντράγκι.\nΟ κ. Λίικανεν δεν φοβήθηκε να παραδεχθεί τα λάθη που έχει κάνει η ΕΚΤ τα τελευταία χρόνια. Ο Φινλανδός κεντρικός τραπεζίτης παραδέχεται πως η ΕΚΤ έκανε δύο σοβαρά λάθη: αύξηση επιτοκίων δανεισμού το 2008, λίγο προτού καταρρεύσει η Lehman Brothers και, ξανά, το 2011 στο ζενίθ της κρίσης δημοσίου χρέους της Ευρωζώνης.\n«Εκ των υστέρων, όταν βλέπει κανείς πόσο μεγάλη έγινε η κρίση, είναι δύσκολο να δικαιολογήσει (την απόφαση για αύξηση των επιτοκίων δανεισμού). Ομως, ήμουν και εγώ εκεί, και ήμουν ένας από αυτούς που πήραν την απόφαση. Δεν θέλω να επικρίνω άλλους και έχω μερίδιο ευθύνης», δήλωσε αναφερόμενος στην απόφαση του 2008.\nΜάλλον έχει μετανιώσει και για την απόφαση του 2011. «Φυσικά το θέμα είναι πως τότε αυξανόταν ο πληθωρισμός. Σήμερα, όμως, γνωρίζουμε περισσότερα για τον δεύτερο κύκλο ύφεσης που είχε συμβάλει στην κρίση δημοσίου χρέους».\nΟ Λίικανεν δεν θέλησε να αναφερθεί στο πότε θα αυξήσει η ΕΚΤ τα επιτόκια δανεισμού, ωστόσο είπε ότι θα πρέπει να ελέγξει τη διαδικασία εξομάλυνσής τους. «Η έξοδος (από τη χαλαρή νομισματική πολιτική) μοιάζει με μαραθώνιο: πρέπει να είσαι υπομονετικός στην αρχή, επίμονος στη μέση και συνετός στο τέλος».


Κυριακή στο Gazarte με την Stacey Kent! - BORO από την ΑΝΝΑ ΔΡΟΥΖΑ - boro.gr\nΑρχική / Πολιτισμός / City life / Κυριακή στο Gazarte με την Stacey Kent!\nΚυριακή στο Gazarte με την Stacey Kent!\nΣτην Αθήνα θα παρουσιάσει όλες τις μεγάλες της επιτυχίες αλλά και κομμάτια από τον τελευταίο της δίσκο, The Changing Lights,στον οποίο συνδυάζει την αγάπη της για την bossanovaκαι την jazz.\nTo2006, η Stacey εντάσσεται στο δυναμικό της Blue Note και η καριέρα της εκτοξεύεται με χρυσές και πλατινένιες κυκλοφορίες αλλά και μία υποψηφιότητα για Grammy, το 2009, στην κατηγορία Best Vocal Jazz Album για το On the morning Train.\nStacey Kent| Κυριακή 16 Νοεμβρίου


Από το θυμίαμα στις… αναθυμιάσεις – ΜΑΧΗΤΗΣ\nΚαι τα γραπτά τους ακόμη δροσίζουν, ακόμη ξεδιψούν ψυχές, ακόμη ωφελούν και σώζουν. Γράφουν και σήμερα σπουδαιογελοίοι. Διαγωνίζονται ποιος θα βλάψει περισσότερο τα πολυτίμητα τζιβαϊρικά μας, την Πίστη και την Πατρίδα. Αναθυμιάσεις, κείμενα γεμάτα μούχλα και δυσωδία. «Οι γαρ τοιούτοι υπόδικοι εισί τη αρά τη λεγούση· ουαί οι συνετοί εν εαυτοίς και ενώπιον αυτών επιστήμονες». Αυτοί, λέει ο άγιος Γρηγόριος ο Σιναϊτης στην «Φιλοκαλία», είναι υπόδικοι στην κατάρα που λέει: αλλοίμονο σ’ αυτούς που είναι συνετοί, κατά την γνώμη τους και θεωρούν τους εαυτούς τους επιστήμονες». (τομ. Δ΄, σελ. 59, εκδ. «ΑΣΤΗΡ»).\nΠόσοι και πόσοι νόμοι και πόσες αποφάσεις υπουργείων δεν γράφτηκαν τα τελευταία χρόνια καρυκευμένοι με το πρόσχημα της δήθεν εναρμονίσεως με τα ευρωπαϊκά πρότυπα, αλλά στην ουσία κεντριά στο ημιθανές κουφάρι της δόλιας πατρίδας; Ξεφλουδίζεις τα κενόσοφα νομοθετήματα και τι μένει; Δηλητήριο κατά της αμωμήτου Πίστεως και της υποτελούς Πατρίδας.


Πάει για Δευτέρα η δίκη για τις ληστείες σε κοσμηματοπωλεία στο Ηράκλειο και το Ρέθυμνο\nΠαρ. 7 ΜΑΪ 21 16:30\nTην ερχόμενη Δευτέρα αναμένεται να ξεκινήσει τελικά η εκδίκαση της υπόθεσης της σειράς ληστειών που είχαν σημειωθεί από τον Μάιο μέχρι τον Οκτώβριο του 2010 σε κοσμηματοπωλεία τουριστικών περιοχών του Ηρακλείου και του Ρεθύμνου.\nΤο Πενταμελές Εφετείο Κακουργημάτων Ηρακλείου στο οποίο δικάζεται η υπόθεση διέκοψε τη συνεδρίασή του αργά το μεσημέρι της Τετάρτης για τη Δευτέρα, λόγω παρέλευσης ωραρίου.\nΗ συνεδρίαση του Δικαστηρίου θα συνεχιστεί στις 9 το πρωί της ερχόμενης Δευτέρας, οπότε και αναμένεται η εκδίκαση της υπόθεσης.\nΘυμίζεται ότι στο εδώλιο θα καθίσουν πέντε Αλβανοί ηλικίας 26 ως 32 ετών, οι οποίοι τον Ιανουάριο του 2012 είχαν καταδικαστεί πρωτόδικα με ποινές κάθειρξης από 17 μέχρι 19 χρόνια.\nΟι δράστες είχαν διαπράξει 8 ληστείες σε κοσμηματοπωλεία σε Κοκκίνη Χάνι, Αγία Πελαγία, Σταλίδα, Κουτουλουφάρι, Αδελιανό Κάμπο και Μπαλί, με την συνολική αξία της λείας να ανέρχεται σε εκατοντάδες χιλιάδες ευρώ.\nΣπείρα Αλβανοί Ληστείες\nΚοσμηματοπωλεία Δίκη Ηράκλειο


Itea net : 03/01/09\nΌλη η Φωκίδα στον ρυθμό του Καρναβαλιού\nΑπό την Παρασκευή ο κόσμος έχει τιμήσει την Φωκίδα με την παρουσία του. Μαζί με τους φοιτητές και τους ντόπιους που έρχονται στα πατρικά τους, μεγάλος αριθμός επισκεπτών έχει επιλέξει την Φωκίδα για το τριήμερο.\nΚαρναβαλικές εκδηλώσεις γίνονται σε πολλούς Δήμους και Δημοτικά διαμερίσματα του Νομού μας . Η χθεσινή βραδιά στην Άμφισσα με την μάχη των στοιχειών ήταν πολύ όμορφη και θα θέλαμε και εμείς να δώσουμε τα συγχαρητήρια σε όσους οργάνωσαν αλλά κυρίως σε όσους συμμετείχαν σε αυτήν την όμορφη εκδήλωση που έκανε όλη την πόλη να γιορτάζει με ένα λαϊκό γνήσιο παραδοσιακό καρναβάλι.\nΟι εκδηλώσεις συνεχίζονται και σήμερα με την μεγάλη παρέλαση στην Άμφισσα.\nΑύριο θα πετάξουμε αετό στην Ιτέα και οι υπόλοιποι όσοι αισθάνεστε νέοι έχετε και τα αλευρομουτζουρώματα στο Γαλαξίδι.\nΤο πλήρες πρόγραμμα μπορείτε να το δείτε στο ημερολόγιό μας\nΤο κέφι συνεχίζεται όλοι στους δρόμους Δείτε παρακάτω περισσότερες φωτογραφίες\nστις 3/01/2009 Δεν υπάρχουν σχόλια:


Μπρους Ντίκινσον: «Δεν είναι απλά μια γρίπη o κορονοιός» | Το Κουτί της Πανδώρας\nΜπρους Ντίκινσον: «Δεν είναι απλά μια γρίπη o κορονοιός»\nΟ θρύλος του metal επιμένει ότι η νόσος δεν είναι «απλώς μια γρίπη»,και συμβουλεύει όλο τον κόσμο να εμβολιαστεί για να προστατευτεί από τη νόσο.\nNewsRoom 14/09/2021 | 22:33\nΟ Μπρους Ντίκινσον., μετά την πρόσφατη περιπέτειά του με τον COVID-19, θέλησε να δώσει το δικό του μήνυμα για τον εμβολιασμό, ξεκινώντας από τους δικούς του fans.\nΤον περασμένο μήνα, ο Μπρους Ντίκινσον ανακοίνωσε ότι νοσεί, με αποτέλεσμα αρκετές από τις μέρες της περιοδείας του στο Ηνωμένο Βασίλειο με τους Iron Maiden να αναβληθούν.\nΌντας πλήρως εμβολιασμένος, πέρασε ήπια την νόσο. Όπως είπε και ο ίδιος: «το πέρασα σαν απλή γρίπη και ένιωθα κακόκεφος. Αν δεν είχα εμβολιαστεί τότε τα πράγματα ίσως να ήταν πιο περίπλοκα και σοβαρά.» και υνέχισε λέγοντας:«Είναι κάτι περισσότερο από γρίπη» είπε ο Μπρους Ντίκινσον. «Θα συνιστούσα πραγματικά προσοχή στους ανθρώπους που λένε: “Ω, είναι απλά γρίπη”. Όχι, δεν είναι. Και γνωρίζω πολλούς ανθρώπους που δεν είχαν εμβολιαστεί – όχι επειδή δεν ήθελαν να το κάνουν, αλλά ήταν πολύ νέοι για να το κάνουν αρχικά. Ξέρετε, άτομα 22, 23, 24 ετών που δεν μπόρεσαν να σηκωθούν από το κρεβάτι για έξι έως οκτώ εβδομάδες μετά από αυτό-ήταν πραγματικά άρρωστοι, για πολύ καιρό. Δεν είναι στο νοσοκομείο, αλλά η ζωή τους έχει πραγματικά αλλάξει»..\n»Οι άνθρωποι μιλούν για μακροχρόνια COVID που προκαλεί διαβήτη, προκαλεί προβλήματα στον εγκέφαλό σας, ακόμη και-τολμώ να το πω οτι προκαλεί μέχρι και στυτική δυσλειτουργία. Ορίστε. Δεν σας το είπαν αυτό όταν σας είπαν να πάτε να εμβολιαστείτε;», τόνισε ο τραγουδιστής των Iron Maiden και κατέληξε «Ειλικρινά, είναι προσωπική μου άποψη – δεν αναγκάζω κανέναν να πάει και να το κάνει- αλλά θα συμβούλευα όλους να προχωρήσουν και να εμβολιαστούν»


ΤΟ ΒΑΤΕΡΛΩ ΜΕ ΤΑ ΒΙΒΛΙΑ ΗΤΑΝ ΠΡΟΓΡΑΜΜΑΤΙΣΜΕΝΟ, λέει η ΑΥΓΗ!\nαπό ΜΑΡΙΟΡΗ Την / Το Κυρ Σεπ 04, 2011 7:01 am\n04-09-2011 - 08:21:28\nΠώς φτάσαμε στην ντε φάκτο κατάργηση της δωρεάν διανομής στους μαθητές των σχολικών βιβλίων.\nΜε φωτοτυπίες που θα πληρώσουν από την τσέπη τους οι γονείς θα τη βγάλουν οι μαθητές όλων των τάξεων\nΤο Ελεγκτικό Συνέδριο, μας είπε η κ. Διαμαντοπούλου στη Βουλή, φταίει που τα παιδιά αντί για βιβλία θα πάρουν στα χέρια τους φωτοτυπίες με δικά τους έξοδα και DVD για να το βλέπουν στον υπολογιστή (που μπορεί να μην έχουν) και να κάνουν τα μαθήματά τους!\nΕίναι αυτό που μπορεί να κάνει η αρμόδια υπουργός Παιδείας,\nγυρνώντας την Ελλάδα στο 1946!\nΣτις 17 Φεβρουαρίου εκείνης της χρονιάς, η εφημερίδα "ΕΜΠΡΟΣ" έγραφε: "Τα βιβλιοπωλεία και τα παλαιοπωλεία μεταχειρισμένων βιβλίων έχουν κατακλυστεί αυτές τις μέρες από μεγάλη και πολύβουη πελατεία. Γονείς και μαθητές πάνε και έρχονται με μια σημείωση στο χέρι, ρωτούν με αγωνιώδη ανυπομονησία αν υπάρχουν βιβλία και πληροφορούνται με απογοήτευση ότι η Ιστορία ή τα Νεοελληνικά αναγνώσματα δεν εξετυπώθησαν".\nΤο ρεπορτάζ ανέγνωσε στη Βουλή ο πρόεδρος της Κ.Ο. του ΣΥΡΙΖΑ, Αλ. Τσίπρας, ο οποίος, με επίκαιρη ερώτησή του στη Βουλή, ζήτησε από την Α. Διαμαντοπούλου εξηγήσεις τόσο για την έλλειψη των βιβλίων όσο και για τις υπόλοιπες αθλιότητες που διαπράττονται σε βάρος του δημόσιου σχολείου.\nΠοιος διαβάζει από DVD;\nΤα DVD για τα οποία μίλησε η Α. Διαμαντοπούλου ουδόλως αλλάζουν την ουσία του ρεπορτάζ που έγινε το '46. Για τους εξής λόγους:\nΜελέτη από DVD δεν γίνεται.\nΑλλά ακόμη και αν γινόταν, πώς είναι δυνατόν η υπουργός Παιδείας να προτείνει ένα τόσο ανθυγιεινό μέτρο, όταν όλοι οι ειδικοί φωνάζουν στους γονείς να μην αφήνουν τα παιδιά τους πολλές ώρες μπροστά σε μια οθόνη γιατί κάτι τέτοιο βλάπτει σοβαρά την υγεία. (Μη! Θα χαλάσετε τα μάτια σας!).\nΌμως, ακόμη και αν τίποτα από τα παραπάνω δεν ίσχυε, το DVD θα ήταν παντελώς άχρηστο για ένα πολύ μεγάλο κομμάτι των μαθητών που δεν έχουν υπολογιστή.\nΕίναι επίσης άχρηστο για όσους μπορεί να έχουν υπολογιστή, αλλά δεν έχουν εκτυπωτή.\nΓι' αυτό τα DVD, που δεν διευκρινίζεται ποιος και πότε θα τα βγάλει, με ποιο μηχανισμό θα διανεμηθούν και αν θα είναι δωρεάν, δεν είναι τίποτα άλλο παρά ένα μέτρο εντυπωσιασμού. Άλλωστε, αν η υπουργός Παιδείας, είχε την παραμικρή προσδοκία για την προσφορά τους, δεν θα ευχόταν στους μαθητές καλά ξεμπερδέματα μέχρι να φτάσουν τα βιβλία.\nΟυρές στα φωτοτυπάδικα\nΟπότε τι μας μένει; Ή τα βιβλιοπωλεία για αγορά μέχρι να εξαντληθεί το στοκ ή τα φωτοτυπάδικα ή και τα δύο.\nΠοιος θα τα πληρώσει αυτά;\nΕδώ θα παιχτεί το παιχνίδι "εγώ το λέω στο σκύλο μου κι ο σκύλος στην ουρά του". Η Α. Διαμαντοπούλου ανέθεσε την ευθύνη για την έγκαιρη εκτύπωση, αναπαραγωγή και διανομή του απαραίτητου υλικού στους μαθητές, στη διάρκεια "των λίγων ημερών της καθυστέρησης", στους διευθυντές. Δεδομένου ότι τα ταμεία των σχολικών επιτροπών είναι άδεια και ότι το υπουργείο Παιδείας δεν δεσμεύεται ότι θα καλύψει τη δαπάνη για τις φωτοτυπίες, ποιος θα πληρώσει τελικά;\nΜα φυσικά οι γονείς. Άλλωστε, η καθυστέρηση δεν θα είναι λίγες ημέρες, όπως δήλωσε η Α. Διαμαντοπούλου, αλλά πολύμηνη. Αυτή τη στιγμή υπάρχει έτοιμο μόνο το 20% των βιβλίων (όχι απαραιτήτως οι βασικοί τίτλοι), που επαρκούν μόλις για το 50% των σχολείων. Θα χρειαστούν τουλάχιστον δύο με τρεις μήνες για να ολοκληρωθεί η παράδοση του συνόλου των σχολικών βιβλίων.\nΤο δεδομένο της δωρεάν διανομής βιβλίων από φέτος παύει να ισχύει. Η δαπάνη της αγοράς τους ή της έκδοσης φωτοτυπιών, φορτώνει πλέον την ελληνική οικογένεια. Και αυτό δεν είναι απόφαση του Ελεγκτικού Συνεδρίου, αλλά κυβερνητική επιλογή στην κατεύθυνση της καθιέρωσης του σχολείου της εποχής του Μνημονίου.\nΑπό τον προηγούμενο Δεκέμβριο, η Α. Διαμαντοπούλου έστρωνε, με νομοσχέδιο στη Βουλή, το χαλί για την κατάργηση του Οργανισμού Εκδόσεων Σχολικών Βιβλίων και την αντικατάσταση των σχολικών βιβλίων από DVD, CD-ROM και ό,τι άλλο έχει να επιδείξει η σύγχρονη τεχνολογία.\nΠαραμονές του νέου έτους (29/12/2010), η υπουργός Παιδείας περνούσε από το Υπουργικό Συμβούλιο νομοσχέδιο βάσει του οποίου "ο βασικός άξονας του νέου σχολείου είναι ο ψηφιακός".\nΠρος επίρρωση των παραπάνω, ο ΟΕΔΒ καταργείται στις 31/12/2010 και τις αρμοδιότητές του αναλαμβάνει από 1/1/2011 ο "Διόφαντος", ένα ερευνητικό ινστιτούτο τεχνολογίας υπολογιστών, το οποίο λειτουργεί και θα συνεχίσει να λειτουργεί με καθεστώς ιδιωτικού δικαίου! Οι κυριότεροι οικονομικοί πόροι του νέου φορέα, ο οποίος, μεταξύ των άλλων δραστηριοτήτων του, θα αναλάβει "το σχεδιασμό, την οργάνωση και τον συντονισμό της παραγωγής και διανομής σχολικών βιβλίων, τόσο σε έντυπη όσο και σε ηλεκτρονική μορφή", είναι το ΕΣΠΑ (που ως γνωστόν τελειώνει το 2013), καθώς και τα έσοδα από την παροχή υπηρεσιών και τη διάθεση προϊόντων.\nΑπό τα παραπάνω γίνεται σαφές ότι η κυβέρνηση, εδώ και ένα χρόνο, έχει λάβει την απόφαση να τελειώνει με τη δωρεάν διανομή βιβλίων σε όλους τους μαθητές. Στο πλαίσιο αυτό, υπονόμευσε όλη τη δραστηριότητα του Οργανισμού Εκδόσεων, που για τελευταία χρονιά θα έπρεπε να φέρει σε πέρας τη διαδικασία της εκτύπωσης και αποστολής βιβλίων.\nΙδού το χρονικό του προαναγγελθέντος θανάτου ενός από τα τελευταία απομεινάρια της δημόσιας εκπαίδευσης:\nΜε ευθύνη της κυβέρνησης (υπουργείο Οικονομικών) οι πιστώσεις στον ΟΕΔΒ για να επιτελέσει το καθήκον του εγκρίθηκαν τέλος Ιουνίου, ενώ τις προηγούμενες χρονιές δίνονταν μέχρι το τέλος Απριλίου.\nΑυτή η καθυστέρηση, μεταξύ άλλων, είχε ως αποτέλεσμα να μην αξιοποιηθούν 5.000 τόνοι χαρτί απόθεμα από την προηγούμενη χρονιά, καθώς δεν ήταν δυνατόν να υπογραφούν οι συμβάσεις με τους αναδόχους οι οποίοι είχαν ανακηρυχθεί από διεθνή διαγωνισμό. Η ποσότητα αυτή αρκούσε για να τυπωθεί το 30%-40% των βιβλίων.\nΤον Φεβρουάριο του 2010 ο Οργανισμός υποβάλλει, στο υπουργείο Ανάπτυξης, αίτημα για να προχωρήσει ο ίδιος τις διαδικασίες για την προμήθεια του χαρτιού μέσα, πάντα, από διεθνή διαγωνισμό. Το υπουργείο Ανάπτυξης αρνείται να παραχωρήσει αυτή την αρμοδιότητα στον Οργανισμό και ξεκινάει το ίδιο τις διαδικασίες προμήθειας.\nΜετά από 7 μήνες, αφού έχει αποτύχει στο προδιαγωνιστικό στάδιο και έχει λάβει τιμές τριπλάσιες από τις συνήθεις, δίνει την άδεια στον ΟΕΔΒ να τρέξει τη διαδικασία.\nΤρέχουν οι άνθρωποι. Προκηρύσσουν διαγωνισμό και ενώ αυτό βρίσκεται σε εξέλιξη, ανακοινώνεται τον Δεκέμβριο η απόφαση κατάργησης του ΟΕΔΒ. Πανικός στους εργαζόμενους, το αποτέλεσμα είναι ένα κύμα παραιτήσεων, το οποίο στερεί από τον Οργανισμό το 60% του προσωπικού του. Αυτό δημιουργεί τεχνικά προβλήματα και στον διαγωνισμό, που ολοκληρώνεται μεν, αλλά δεν εγκρίνεται από το Ελεγκτικό Συνέδριο. Το αίτημα για έγκριση υποβάλλεται στο Ελεγκτικό Συνέδριο τον Μάρτιο. Ο Οργανισμός ενημερώνεται για το "όχι" τον Ιούλιο του 2011. Μόνο με θαύμα, μετά απ' αυτά, έβγαιναν βιβλία. Και το θαύμα δεν έγινε.\nΗ Α. Διαμαντοπούλου μόνο τα κλάματα δεν έβαλε στη Βουλή γιατί τα πράγματα έφτασαν εδώ που έφτασαν. Όμως όλα δείχνουν ότι πρόκειται για σαμποτάζ που γίνεται από την κυβέρνηση σε βάρος του δωρεάν σχολικού βιβλίου.\nΤόσο η κυβέρνηση όσο και η αρμόδια υπουργός δεν μπορεί να ρίχνουν αλλού τις ευθύνες. Η Α. Διαμαντοπούλου είναι απολύτως υπόλογη. Όταν ανακοινώθηκε η κατάργηση του Οργανισμού Εκδόσεων Διδακτικών Βιβλίων και η ΑΥΓΗ στις 29/12/2010 έβγαινε με τον τίτλο "πάει και το δωρεάν βιβλίο", η υπουργός Παιδείας έσπευδε να μας διαψεύσει δηλώνοντας ότι "τα σχολικά βιβλία διανέμονταν και θα συνεχίσουν να διανέμονται δωρεάν, όπως και η εκδοτική διαδικασία θα συνεχίσει να γίνεται με ευθύνη του Δημοσίου". Την Παρασκευή, μετά τις αποκαλύψεις στη Βουλή, μας είπε ότι η ίδια έκανε "απελπισμένες προσπάθειες" για να βγει η απόφαση του Ελεγκτικού Συνεδρίου, αλλά, "παρά τις επίμονες παρεμβάσεις της, η απόφαση καθυστέρησε". Κι έτσι οι "λύσεις" που προγραμμάτιζαν ήρθαν πιο νωρίς...\nΤο Βατερλώ με τα βιβλία ήταν προγραμματισμένο.\nΩς μια μεγάλη πρόβα πριν την τελική κατάργησή τους, όπως επιβάλλει το φτηνό σχολείο της εποχής του Μνημονίου. Αν, αυτή τη χρονιά, οι γονείς βάλουν το χέρι στην τσέπη για να βγάλουν τα βιβλία φωτοτυπίες, γιατί να μην το κάνουν και του χρόνου; Η σιδηρά κυρία της Παιδείας ξαφνικά θυμήθηκε ότι το Ελεγκτικό Συνέδριο άργησε να βγάλει απόφαση. Του χρόνου γιατί να το θυμηθεί νωρίτερα;\nΑΝΑΔΗΜΟΣΙΕΥΣΗ ΑΠΟ http://www.alfavita.gr/artrog.php?id=44038 (άρθρο της εφημερίδας ΑΥΓΗ)


Στέλεχος της Mozilla επιτίθεται σε Google, MS, Apple για την «ύπουλη» εγκατάσταση plugins - Firefox - Insomnia.gr\nΓιώργος Σαρηγιαννίδης 30/11/2010 09:29 μμ\nΣωστόοοοοος! Μην γυρίσουμε πάλι πίσω στις παλιές κακές εποχές τον spyware! που έκανες εγκατάσταση 1 πρόγραμμα και μπαίναν άλλα 10 από πίσω!\nΚαλό θα ήταν να τα βγάλει γενικός από τον firefox μέχρι να συμμορφωθούν...\nκαλά , ο firefox επιτρέπει την εγκατάσταση plugins χωρίς την αποδοχή του χρήστη ;\nΜήπως να απενεργοποιήσουν αυτή τη δυνατότητα , ή να κατηγοριοποιήσουν τα εν λόγω Plugins ως untrusted ;\nΣτην ουσία δεν κάνουν hacking τον firefox αφού ξεπερνούν τις δικλείδες ασφαλείας του;\nΚαι αλλες εταιριες το κανουν. Το veoh εβαζε το αχρηστο πραγματακι του στον ff απο παντα και τελευταια και το skype.\nΓια να μην πουμε για την adobe που εχει δικο της "downloader" για να βαλεις το flash σε ff και ie!\nΣυμφωνώ απολύτως στην τοποθέτηση περί αυτόματης εγκατάστασης των plugins χωρίς την ερώτηση στο χρήστη. Πάντα μου την έσπαγε όταν εγκαθιστούσα ένα λογισμικό και μετά ανακάλυπτα πως μου πείραξε και την εγκατάσταση ενός άλλου εν αγνοία μου.\nα το έλυσα πολύ απλά αυτό... κατεβάζω τις μπούρδες της adobe με safari που δε παίρνει plugins\nΔεν υπάρχει χειρότερο... Απο τα πιο ενοχλητικά πράγματα. Κάθε φορά που το παθαίνω θέλω ωχ χτυπήσω κάποιον.\nΣυνήθως κατά την διάρκεια της εγκατάστασης (τα επώνυμα software τουλάχιστον) ρωτάνε αν θέλουμε το τάδε plugin στον browser.\nΛίγο προσοχή θέλει, γιατί πλέον πολλοί έχουν μαζί με το accept των όρων χρήσης δεδομένο και το accept ξέσκισέμουτονbrowser.\nΠήγα πρόσφατα να συμμαζέψω τον υπολογιστή ενός γνωστού και βρήκα 4 toolbars ενσωματωμένα στον browser.\nΜέχρι και winamp toolbar είχε βάλει εν αγνοία του φυσικά, τον ενοχλούσε αλλά δεν το είχε συνειδητοποιήσει ακριβώς...\nΝομίζω πως υπάρχουν άπειρες τέτοιες περιπτώσεις εκεί έξω, σε αυτές στοχεύουν.\nσυγνωμη αλλα αμαπατας οτιναναι τα toolbar θα μπουνε,ναμαθει ο χρηστης να διαβαζει τι εχει στην εγκατασταση ειδικα για τα toolbar φταει ο χρηστης που παταει γρηγορη εγκατασταση,βασικη,και παταει συνεχως επομενο επομενο χωρις να διαβαζει τι γραφει.\nδεν κρατήθηκα... λυπάμαι...\nαλλά γιατί να σταματήσει η google όταν ξαφνικά με το τελείως ύπουλο browser-software που έχει κατάφερε να κερδίσει τόοοσο κόσμο μόνο και μόνο επειδή δεν χρειάζεται να κάνουν ποτέ τίποτα για να τον έχουν ενημερωμένο, τους αρκεί που τα κάνει όλα μόνος του\nο ίδιος κόσμος που όταν τα windows θέλουν update απαντάει: εγώ δεν τα κάνω ποτέ, χειρότερα είναι με τα updates\nΔε βρίσκω τίποτα κακό στο να κάνει αυτόματα τα update o chrome. Επίσης η διαφορά όσο πάει ο καιρός όλο και μεγαλώνει..\nΡίξτε μια ματιά. Προσοχή στα higher/lower is better για να μη μπερδευτείτε...\nΚαι γώ πριν κάνα μήνα άρχισα να τον χρησιμοποιώ και έχω παρατήσει οτιδήποτε άλλο.\n@Ontopic ο τύπος της firefox έχει απόλυτο δίκιο. Ακόμα και να μην είναι plugins για τον firefox, πολλά απο τα προγράμματα των παραπάνω εταιριών (και όχι μόνο) εγκαθιστούν complimentary λειτουργικό που τρέχει με τα process κάθε φορά που ανοίγεις το pc. Αν δεν ξέρεις να ακυρώσεις απο msconfig κτλ είσαι σίγουρα για format στο δίμηνο..\nΌντως βάζουν πολύ σαβούρα, έχει καταντήσει αηδία! Κάθε φορά που βάζω κάτι κάνω μια σβούρα να δω τι έχει βάλει, από άχρηστα services - firefox plugins - startup και τρώνε όλα μπούλο, ύστερα κάνει το σύστημα να ξεκινήσει μια ώρα! Δυστυχώς οι απλοί χρήστες δεν τα γνωρίζουν αυτά με αποτέλεσμα να φοράνε επάνω 200 toolbar και άχρηστα μπλιμπλίκια για να μην πω spyware και ζάμπακες.\nΔιαφωνώ σε αυτό,ο καθένας που φτιάχνει μια εφαρμογή μπορεί να διαλύσει τον browser,τι θα κάνει η Mozilla,θα βασιστεί στην καλή πίστη του καθενός ή θα κάνει επιτέλους κάτι να προστατέψει τον χρήστη της;\nΝα φωνάζουν ξέρουν όλοι,ας κάνουν και κάτι\nΣυγνώμη δε κατάλαβα τί τεχνικό νόημα έχει αυτό που λες, άσχετα αν θα ήταν μια φανταστική ιδανική κατάσταση. Μήπως θέλεις η Μozilla να κλείσει τον κώδικα; Πώς ακριβώς θα γίνει αυτό;\nΘα μπορουσε στο official build να κανει ελεγχο για τα Plugins που υπαρχουν εγκατεστημενα και αμα δει κατι καινουριο να ρωταει το χρηστη αν το θελει πραγματικα. Ας ειναι και optional feature αυτος ο ελεγχος γιατι καποιους μπορει να τους ενοχλει.


"Η υπέρβασις του πατρός Μητσοτάκη"\n“Η υπέρβασις του πατρός Μητσοτάκη”\n11:23 , Τετάρτη 16 Οκτωβρίου 2019\nΣτη συνέντευξη του Πρωθυπουργού Κυριάκου Μητσοτάκη στην εκπομπή “Ενώπιος Ενωπίω” και τον Νίκο Χατζηνικολάου, αναφέρεται το σημερινό άρθρο του Μανώλη Κοττάκη στην εφημερίδα “Εστία”.\nΑναλυτικά το άρθρο του δημοσιογράφου με τίτλο: “Η υπέρβασις του πατρός Μητσοτάκη”:\nΣε ένα από τα διαλείμματα της μαγνητοσκοπημένης τηλεοπτικής συνέντευξης του Κυριάκου Μητσοτάκη στον “Αντέννα”, επικοινώνησα με τον “μαιτρ” των τηλεοπτικών συνεντεύξεων πρωθυπουργών από το 1981 και μετά, τον Νίκο Χατζηνικολάου. Έχουν δεχθεί να καθίσουν απέναντί του από τότε οκτώ εκλεγμένοι πρωθυπουργοί (Ανδρέας Παπανδρέου, Κωνσταντίνος Μητσοτάκης, Κώστας Σημίτης, Κώστας Καραμανλής, Τζαννής Τζαννετάκης, Γιώργος Παπανδρέου, Αντώνης Σαμαράς, Αλέξης Τσίπρας). Ο Κυριάκος ήταν ο ένατος.\n“Μετά το διάλειμμα έρχονται και τα πολιτικά ερωτήματα!”, μου είπε περασμένα μεσάνυχτα. Διαφώνησα γιατί, παρακολουθώντας προσεκτικά τις απαντήσεις του Πρωθυπουργού στα προσωπικά ερωτήματα, βρήκα τη συνέντευξη και στο πρώτο μέρος της πολιτικότατη. Όχι μόνο γιατί ο Κυριάκος εξήγησε επαρκώς γιατί ο ίδιος, “ένα προϊόν της ελίτ” κατά δήλωσή του, μπορεί να νιώσει τις ανάγκες του μέσου ανθρώπου χωρίς να έχει βιωματική σχέση με τα προβλήματα-αρκεί η ψυχολογική ταύτιση με αυτά. Ούτε γιατί ανέλυσε την άποψη γιατί δεν είμαστε όλοι ίδιοι και πως όσοι ονειρεύτηκαν κοινωνίες απόλυτης ισότητας, κατήντησαν να ζουν σε απολυταρχικά καθεστώτα. Αυτές ήταν μεν βαθιά πολιτικές απαντήσεις, που στόχευαν στον πυρήνα της κριτικής του ΣΥΡΙΖΑ για την ιδεολογική του κοσμοθεωρία, αλλά δεν ήταν το μεγάλο μυστικό που έκρυβε η συνέντευξη.\nΕίμαι της άποψης ότι οι πολιτικοί τα λένε όλα δημοσίως, αρκεί να θες να τους διαβάσεις κάτω από τις γραμμές. Και το μεγάλο μυστικό που είπε ο Κυριάκος στη συνέντευξή του, είναι πως στόχος του είναι η υπέρβαση του Κωνσταντίνου Μητσοτάκη. Και πολιτικά και προσωπικά. Ο Κυριάκος δεν θέλει να είναι Μητσοτάκης. Θέλει να είναι Κυριάκος. Σκέτο. Χωρίς τα στερεότυπα, τις επιφυλάξεις και τα συναισθήματα που συνοδεύουν το επώνυμο του πατρός του. Προσωπικά τον υπερβαίνει ήδη, με την σχέση που έχει αναπτύξει με τα παιδιά του. Ο Κυριάκος είχε παράπονα από τον πατέρα του, ότι δεν τον έβλεπε όταν ψαχνόταν στην εφηβεία και τον είχε ανάγκη. “Ήταν πιο καλός να επικοινωνεί με το μυαλό και λιγότερο με το συναίσθημα, αλλά όταν εκλέχθηκε πρόεδρος της ΝΔ και εκ των πραγμάτων είχαμε πιο αραιή επαφή, προτεραιότητά του ήταν να γίνει πρωθυπουργός. Πέρασαν και οι σχέσεις μας την δυσκολία της εφηβείας και ενός σταδίου να αμφισβητεί κανείς τις επιλογές του πατέρα του” αποκάλυψε και πρόσθεσε: “Έφυγε έχοντος δει αυτά που ήθελε να δει. Μου είπε αυτά τα οποία έπρεπε να μου πει. Εγώ του είπα αυτά που ήθελα να του πω”. Αυτή την τελευταία φράση ο Κυριάκος την είπε και πάνω από το φέρετρο του πατέρα του στον επικήδειο που εκφώνησε.\nΣτην πραγματικότητα, εξ όσων γνωρίζω, υιός και πατέρας ήρθαν πολύ κοντά μετά την δολοφονία του Παύλου Μπακογιάννη, η φωτογραφία του οποίου, σημειωτέον, βρίσκεται πάνω στο γραφείο του Πρωθυπουργού. Ήταν μια σεισμική δόνηση για όλη την οικογένεια η απώλεια. Ο Κυριάκος ήρθε πιο κοντά στον πατέρα του για να καλύψει τον χαμένο χρόνο, ήρθε πιο κοντά και στις τρεις αδερφές του, “μεγάλωσα μόνος” είπε σε μια αποστροφή του. Η απόσταση αυτή ήταν, άλλωστε που τροφοδότησε το πείσμα του να αποδείξει πράγματα. Και με την παρακίνηση της μητέρας του, που του έλεγε “μην το βάζεις κάτω, να παλεύεις με τις δυσκολίες”, κατάφερε να διαψεύσει τους πάντες στην κούρσα για την αρχηγία. Η ειδοποιός διαφορά είναι ότι την θέληση της Μαρίκας το 2016 κατέλαβε η επανακάμψασα σύζυγός του, Μαρέβα, η μόνη που πίστεψε στην νίκη του.\nΤο πρώτο μεγάλο μυστικό της συνέντευξης, λοιπόν, είναι ότι ο Κυριάκος θέλει να είναι ένας Μητσοτάκης με συναίσθημα, Μητσοτάκης διαφορετικός από τον πατέρα του στην σχέση του με την οικογένεια και τα παιδιά του. Μητσοτάκης που μπορεί να νικά την απόρριψη. Το δεύτερο μυστικό είναι ότι θέλει να τον υπερβεί πολιτικά. Τον θαυμάζει προφανώς αλλά, νομίζω, όχι όσο λέει. Τις προάλλες δήλωσε στην “Ουάσιγκτον Ποστ” ότι “θέλω να είμαι πιο επιτυχημένος από τον πατέρα μου”. Στον Χατζηνικολάου είπε ότι έχει μελετήσει τα λάθη του Κωνσταντίνου Μητσοτάκη (και άλλων Πρωθυπουργών), διότι “είναι πάντα καλύτερο να μαθαίνεις από τα λάθη των άλλων και όχι τα δικά σου”. Και κατέληξε: “Για μένα είναι σίγουρα μια ενδιαφέρουσα συναισθηματική συνέχεια (εννοεί υιός πρωθυπουργού) αλλά δεν αισθάνομαι ότι συγκρίνομαι με κανέναν”. Πράγματι. Το απέδειξε στην συνέχεια της συνέντευξης. Αν ζούσε ο επίτιμος και άκουγε την αποτίμηση που έκανε ο Κυριάκος για την προσφορά του Κωνσταντίνου Καραμανλή στην πατρίδα (ο ίδιος είχε πει εντελώς άλλα στο βιβλίο του Αλέξη Παπαχελά) , είναι βέβαιον ότι θα διαφωνούσε μαζί του. Αλλά αυτό είναι το μυστικό που διέφυγε των αντιπάλων του – και γιατί όχι – και ημών, που σε κάποιες στιγμές (όχι όλες) τον μετρήσαμε λάθος. Ο Κυριάκος δεν είναι Μητσοτάκης.\nΚΥΡΙΑΚΟΣ ΜΗΤΣΟΤΑΚΗΣ ΜΑΝΩΛΗΣ ΚΟΤΤΑΚΗΣ ΜΗΤΣΟΤΑΚΗΣ ΝΙΚΟΣ ΧΑΤΖΗΝΙΚΟΛΑΟΥ ΣΥΝΕΝΤΕΥΞΗ\n20:31 , Πέμπτη 16 Σεπτεμβρίου 2021\nΓιάννης Αντετοκούνμπο: “Πάντα νιώθαμε Έλληνες” – Η αναφορά Μητσοτάκη στον...\nΟ Γιάννης Αντετοκούνμπο βρέθηκε σήμερα στο Μέγαρο Μαξίμου, όπου η μητέρα του Βερόνικα και ο μι...\n19:25 , Τετάρτη 15 Σεπτεμβρίου 2021\nΜητσοτάκης: Το ΒΙΝΤΕΟ του πρωθυπουργού για τα ζωά συντροφιάς\nΟ πρωθυπουργός Κυριάκος Μητσοτάκης με βίντεο στα μέσα κοινωνικής δικτύωσης τόνισε τις βασικές ...\n22:16 , Τρίτη 14 Σεπτεμβρίου 2021\nΚυριάκος Μητσοτάκης: Η συνάντησή του με τη μικρή Μυρτώ στην Κόρινθο\nΟ Πρωθυπουργός Κυριάκος Μητσοτάκης βρέθηκε στα εγκαίνια της νέας φωτοβολταϊκής μονάδας της ετα...\n18:22 , Τρίτη 14 Σεπτεμβρίου 2021\nΜητσοτάκης: Δεν θα υπάρχουν επιπτώσεις στους καταναλωτές από τις διεθνείς αυξήσεις...\nΟ Πρωθυπουργός, Κυριάκος Μητσοτάκης, διαβεβαίωσε σήμερα ότι δεν θα υπάρχουν επιπτώσεις στους κ...


50 χρόνια θέατρο Λυκαβηττού\nΟποιο είδος μουσικής και αν ακούει κανείς, είναι βέβαιο ότι έχει περάσει αξέχαστες στιγμές σε συναυλία στο Λυκαβηττό. Φέτος το εμβληματικό υπαίθριο θέατρο της Αθήνας κλείνει 50 χρόνια από την πρώτη παράσταση. Και παρότι το 2014 και το 2015 δεν πραγματοποιήθηκε καμιά θερινή εκδήλωση εως ότου πραγματοποιηθούν έργα συντήρησης, η ίδια του η ιστορία συγκινεί. Εκεί έχουν εμφανιστεί μερικά από τα σπουδαιότερα ονόματα που έχουν έρθει ποτέ στην Ελλάδα: από τον James Brown και τους Pet Shop Boys μέχρι τους Temptations και τους Scorpions, οι κερκίδες δονούνταν από διαφορετικούς ρυθμούς. Αλλωστε βρίσκεται στο πιο προνομιακό σημείο του αστικού ιστού. Σε ύψος 285 μέτρα είναι ο υψηλότερος από τους λόφους της Αθήνας.\nΗ απόφαση για την δημιουργία ενός τέτοιου χώρου στην Αθήνα μας γυρίζει πίσω στο πρώτο μισό της δεκαετίας του '60. Η ερμηνεύτρια του αρχαίου δράματος Αννα Συνοδινού είχε θέσει ως στόχο ζωής να εξοικειωθεί το κοινό με τις παραστάσεις αυτές. Η ιδέα να φτιάξουν με τον άνδρα της το θέατρο του Λυκαβηττού είχε να κάνει με την ανάγκη που υπήρχε την εποχή εκείνη να δουν με ποιον τρόπο μπορούσε να αναβιώσει το αρχαίο δράμα πέρα από τα τείχη της κρατικής σκηνής, υπογράμμιζε τότε η γνωστή ηθοποιός. Ταυτόχρονα ήταν η εποχή όπου το νεοσύστατο φεστιβάλ Αθηνών προσπαθούσε να καθιερωθεί στην συνείδηση των φιλόμουσων αλλά και να βρει νέους χώρους εκτός των αρχαίων θεάτρων.\nΟ χώρος του Λυκαβηττού ήταν ένα νταμάρι, σαν μια πληγή στο σώμα του λόφου. Επί Μεταξά είχε φιλοξενηθεί για πρώτη φορά μια παράσταση αρχαίου δράματος, μιας και είχε ανεβεί η «Πενθεσίλια». Ολόκληρη η περιοχή αυτή ανήκε με βάση φιρμάνια που είχαν βγει τον καιρό της Τουρκοκρατίας στην Μονή Πετράκη. Εγινε ένας διαγωνισμός και κατακυρώθηκε η εκμίσθωση στην ηθοποιό. Το εγχείρημα μπήκε μπροστά με την υποστήριξη του τότε πρωθυπουργού Γεωργίου Παπανδρέου. Μετά από λίγο ο αρχιτέκτων Τάκης Ζενέτος ανέλαβε να χτίσει ένα κοίλον για να μπορεί το κοινό να παρακολουθήσει τις παραστάσεις. Το πρόβλημα ήταν να γίνει η χωροθέτηση με τον σωστό τρόπο έτσι ώστε να αποκτηθεί η δέουσα ακουστική στον χώρο. Για να πραγματοποιηθούν οι ειδικές αυτές μετρήσεις καθώς τότε δεν υπήρχε η εξελιγμένη τεχνολογία, η Αννα Συνοδινού πήγαινε καθημερινά και ερμήνευε με την επιβλητική της φωνή ρόλους από διάφορες τραγωδίες.\nΤελικώς αποφασίστηκε να χτιστεί ένα θέατρο στο σημείο που βρίσκεται σήμερα με δυνατότητα να φιλοξενεί στις κερκίδες του 5.000 θεατές. Αν όμως είχε επιλεγεί ως πρώτη υλη το τσιμέντο ή η πέτρα τότε θα έπρεπε να δαπανηθεί πολύς χρόνος και χρήμα. Εν τέλει προκρίθηκε η λύση να γίνει ένα πρόχειρο λυόμενο θέατρο χωρητικότητας 3.000 με βάση τα σχέδια του Ζενέτου. Είναι μια μεταλλική σύνθεση, με επένδυση ξύλου στον χώρο των καθισμάτων που τοποθετήθηκαν με τέτοιο τρόπο ώστε να μην κρύβουν τις σκαλωσιές. Η αρχική επιθυμία της Συνοδινού, δεν πραγματοποιήθηκε ποτέ. Αυτό που ήθελε ήταν με την βοήθεια του ΕΟΤ να πάρει το θέατρο μια μονιμότερη μορφή αλλά και να δημιουργηθεί ένα θεατρικό περιβάλλον με μια σχολή μελέτης αρχαίου δράματος και άλλων υποδομών.\nΗ πρώτη παράσταση δόθηκε τον Ιούνιο του 1965, με πρωταγωνίστρια την εμπνεύστρια του θεάτρου ως "Αντιγόνη" του Σοφοκλή. Ο τότε πρωθυπουργός Γ. Παπανδρέου, που έδωσε το παρόν στην εναρκτήριο παράσταση - λίγο πριν τα Ιουλιανά - δήλωσε: "Η έμπνευση αυτού του Θεάτρου οφείλεται στην Άννα Συνοδινού, δόξα του ελληνικού θεάτρου, που συνδυάζει την καλλιτεχνική ευαισθησία με την ανυποχώρητη θέληση."\nΛίγο αργότερα (προς τα τέλη Ιουνίου) η Συνοδινού θα ανεβάσει και τις "Εκκλησιάζουσες" του Αριστοφάνη (με τη συμμετοχή και της Δέσπως Διαμαντίδου, ενώ τη μουσική είχε γράψει ο Γ. Μαρκόπουλος). Η έλευση της Χούντας - λόγω λογοκρίσιας - ήταν ο λόγος που η Συνοδινού εγκατέλειψε τον Λυκαβηττό.\nΜέχρι και σήμερα το θέατρο στηρίζεται σε μεταλλικά υποστηλώματα, τα οποία έχουν υποστεί την φθορά του χρόνου.\nΚαπως έτσι δημιουργήθηκε εν τέλει αυτή η «αχιβάδα» που βλέπουμε σήμερα, η οποία είχε προβλεφθεί να έχει άλλη διάρκεια ζωής. Παρόλ’ αυτα το σχέδιο του Ζενέτου θεωρείται ένα κατασκευαστικό τόλμημα. Το 1998 το θέατρο χαρακτηρίστηκε «ιστορικό διατηρητέο μνημείο και σύγχρονη κατασκευή άριστα ενταγμένη στο φυσικό περιβάλλον». Το 2003, τέλος, υπογράφηκε μνημόνιο συνεργασίας της Εταιρείας Τουριστικής Ανάπτυξης (ΕΤΑ)- στην οποία περιήλθε το θέατρο - και του Δήμου Αθηναίων για αναβάθμιση. Το 2008 επί δημαρχίας Κακλαμάνη είχε δημιουργηθεί ένα τεράστιο θέμα για την στατικότητα. Το θέατρο είχε σφραγιστεί και ορισμένες συναυλίες είχαν ακυρωθεί. Τότε δεν είχαν γίνει οι απαραίτητες επιδιορθωτικές ενέργειες. Οι ειδικοί τότε είχαν επισημάνει ότι το θέατρο είναι κατάλληλο για χρήση και όχι για κατάχρηση. Τούτο σημαίνει ότι δεν μπορεί να «σηκώσει» πάνω από 3200 θεατές.Το θέατρο ανήκει στην εταιρεία Ελληνικά Τουριστικά Ακίνητα. Η άδεια λειτουργίας δίνεται από τον Δήμο Αθηναίων, ενώ την παραχώρηση του Θεάτρου και τα έσοδα από την επινοικίασή του τα διαχειρίζεται το Φεστιβάλ Αθηνών.\nΤο 2012, υπογράφηκε από τους Υπουργούς Ανάπτυξης Ανταγωνιστικότητας και Ναυτιλία Άννα Διαμαντοπούλου, τον Υπουργό Εργασίας και Κοινωνικής Ασφάλισης Γιώργο Κουτρουμάνη και το Δήμαρχο Αθηναίων Γιώργο Καμίνη σύμφωνο συνεργασίας, για την υλοποίηση συγκεκριμένων δράσεων από τον Δήμο, ο οποίος θα χρηματοδοτηθεί για το σκοπό αυτό με 120.000.000 ευρώ. Ανάμεσα στις δράσεις αυτές ήταν και η φροντίδα του θεάτρου. Αναμένουμε.


[wp_cart_button name=”Εάλω η Ελλάς” price=”10,65″]\nΗ Ελλάδα τη στιγμή αυτή βρίσκεται υπό καθεστώς ξένης κατοχής. Όπου και να στρέψει κανείς το βλέμμα του, θ’ αντικρίσει την ίδια τραγική κατάσταση. Σχεδόν το σύνολο του ελληνικού κεφαλαίου δε βρίσκεται απλά υπό την εκμετάλλευση των ξένων, αλλά υπό την ιδιοκτησία τους. Ό,τι δεν κατάφεραν επί αιώνες σκληροί στρατηγοί κατακτητές με τη βία των όπλων, το κατάφεραν πονηροί managers και δικηγόροι με λίγα δολάρια και μερικές χρωματιστές “χάντρες”. Με τη βοήθεια μιας άθλιας και προδοτικής πολιτικής ηγεσίας που κυβερνά σήμερα την Ελλάδα, κατάφεραν οι ξένοι αποικιοκράτες και γκρέμισαν τα αμυντικά τείχη της χώρας, διαβρώνοντάς τα εκ των έσω.\nΣτο βιβλίο αυτό περιγράφεται ο τρόπος με τον οποίο κατέρρευσαν οι άμυνες του ελληνικού κράτους. Στο πρώτο μέρος αποκαλύπτεται ότι η “κατάκτηση” της Ελλάδας είναι μέρος ενός ευρύτερου σχεδιασμού των ισχυρών, που δεν αφορά μόνον την Ελλάδα, αλλά το σύνολο των μικρών κρατών που διαθέτουν κεφάλαιο και αγορά που ενδιαφέρει τους Δυτικούς. Στο δεύτερο μέρος περιγράφεται ο προδοτικός ρόλος των Ελλήνων οικονομικών και πολιτικών παραγόντων στην κατάσταση αυτή. Αποκαλύπτεται ότι με τον τεχνητό κερδοσκοπικό παροξυσμό του χρηματιστηρίου θέλησαν και τελικά κατάφεραν να διαλύσουν τις δυνάμεις αντίστασης του ελληνικού λαού. Δε θα περάσει πολύς καιρός και ο ελληνικός λαός θα κινδυνεύσει πραγματικά να γίνει υποτελής των ξένων μέσα στην ίδια του τη χώρα. Όμως, επειδή ως γνωστόν “του Έλληνα ο τράχηλος, ζυγό δεν υπομένει”, είναι βέβαιον ότι, πριν φτάσουμε στα έσχατα όρια, θα δούμε μια θεαματική όσο και βίαιη αντίδρασή του.\nΤι μένει να δούμε; Το ίδιο “έργο” που είδαν κάποτε και οι Πέρσες αποικιοκράτες. Να δούμε τους Έλληνες να λούζονται, να στολίζονται και αφού διασκεδάσουν με τους φίλους τους, να ρίχνονται στη μάχη. Θα ξαναδεί ο κόσμος τους “ωραίους” Έλληνες ν’ αγωνίζονται με τον τρόπο που τους επιβάλει η παιδεία τους. Θα ξαναδεί ο κόσμος τους βάρβαρους να πνίγονται στα δάκρυά τους. Αυτό γινόταν πάντα κι αυτό θα γίνει και σήμερα. Κανένας και ποτέ, είτε ξένος είτε Έλληνας, δε λεηλάτησε χωρίς αντίσταση το “σπίτι” των Ελλήνων.


Ρωμαϊκό Θέατρο Ξενοδοχεία - Μέριδα\nΡωμαϊκό Θέατρο: Ξενοδοχεία σε κοντινή απόσταση\nΡωμαϊκό Θέατρο: Μάθετε περισσότερα\nΡωμαϊκό Θέατρο - Τοποθεσία\nΠαλιά Πόλη της Μέριντα: Εδώ βρίσκεται το ακόλουθο σημείο ενδιαφέροντος: Ρωμαϊκό Θέατρο. Βρίσκεται σε μια ιστορική περιοχή που είναι γνωστή για τα ερείπια και τα θέατρα. Αν θέλετε να βρείτε τι να κάνετε στην περιοχή, γιατί δεν επισκέπτεστε τα ακόλουθα σημεία ενδιαφέροντος: Εθνικό Μουσείο Ρωμαϊκής Τέχνης και Ναός της Αρτέμιδος (Μνημείο);\nΡωμαϊκό Θέατρο: Μέρη διαμονής σε κοντινή απόσταση\nΔιαθέτουμε 50 ξενοδοχεία, για να διαλέξετε, σε απόσταση έως 1,5 χλμ. από: Ρωμαϊκό Θέατρο. Σας συνιστούμε τις ακόλουθες επιλογές που είναι δημοφιλείς με τους επισκέπτες μας:\nΡωμαϊκό Θέατρο - Τι μπορείτε να δείτε και να κάνετε στη γύρω περιοχή\nΡωμαϊκό Θέατρο: Τι μπορείτε να δείτε στη γύρω περιοχή\n• Puente Romano (γέφυρα)\nΡωμαϊκό Θέατρο: Τι μπορείτε να κάνετε στη γύρω περιοχή


O Ξυλαράκης και o Καρυοθραύστης - Kalamata Journal\nΠαρασκευή, 16 Δεκεμβρίου 2016 09:26\nO Ξυλαράκης και o Καρυοθραύστης\nΧριστούγεννα από ζάχαρη και παραμυθοϊστορίες γεμάτες απορίες: Γίνεται κάποιος να μισεί τα Χριστούγεννα; Στο πνεύμα των ημερών, οι ιστορίες που θα ακούσουν και σήμερα τα παιδιά στη Συντροφιά των Παραμυθιών της Παρασκευής, στο βιβλιοπωλείο «Βιβλιόπολις». Αμέσως μετά, θα φτιάξουν χριστουγεννιάτικες κάρτες…\nΟ Ξυλαράκης ζει σ’ ένα δέντρο από πολύ παλιά έχοντας για παρέα τη γυναίκα του και τα τρία παιδιά τους. Μια μέρα, ένας σκύλος, παίζοντας με τον Ξυλαράκη, θα τον απομακρύνει από το σπίτι του, και η μεγάλη περιπέτειά του θα ξεκινήσει! Κι όσο το ένα επεισόδιο διαδέχεται το άλλο η απόσταση από το σπίτι του μεγαλώνει... μέχρι που θα καταλήξει ακόμη και σ’ ένα τζάκι, έτοιμος να αρπάξει φωτιά! Χαμένος και μόνος ο Ξυλαράκης θέλει μόνο να βρει την οικογένειά του και να περάσουν μαζί τα Χριστούγεννα. Θα καταφέρει να βρει το δρόμο της επιστροφής;\nΜια μεγάλη περιπέτεια που αντικατοπτρίζει με τον πιο τρυφερό τρόπο τη σημασία της οικογένειας αλλά και την ανάγκη όλων μας να περνάμε μαζί με τα αγαπημένα πρόσωπα τις ημέρες των Χριστουγέννων.\nΚείμενο: Julia Donaldson\nΑπόδοση στα Eλληνικά: Φίλιππος Μανδηλαράς\nΤο κλασικό και αγαπημένο παραμύθι παρουσιάζεται για πρώτη φορά βασισμένο στην παραγωγή του George Balanchine για το New York City Ballet.\nΗ ιστορία αυτού του πανέμορφου βιβλίου, που έχει μείνει αναλλοίωτη στο χρόνο, ακολουθεί τη χορογραφία του διάσημου μπαλέτου και η εικονογράφησή της είναι εμπνευσμένη από τα πραγματικά σκηνικά της παραγωγής, η οποία θεωρείται ως η καλύτερη στον κόσμο.\nΚείμενο: New York City Ballet\nΑπόδοση στα Ελληνικά: Αντώνης Παπαθεοδούλου\nΠερισσότερα σε αυτή την κατηγορία: « “Το βλέμμα” στο Κέντρο Τέχνης Εκδήλωση με Γιώργο Καραμπελιά »


Βραζιλία: Αυτοκινητόδρομος κατέρρευσε στη Μπραζίλ\nΠρώτη καταχώρηση: Τρίτη, 6 Φεβρουαρίου 2018, 23:31\nΈνα μεγάλο τμήμα ενός υπερυψωμένου αυτοκινητόδρομου κατέρρευσε σήμερα, στο κέντρο της Μπραζίλια, της πρωτεύουσας της Βραζιλίας, και ως εκ θαύματος, κανείς δεν τραυματίστηκε, μολονότι ο άξονας αυτός είναι διπλής κατεύθυνσης και πολυσύχνατος.\nΟι αρχές έκλεισαν πολύ γρήγορα τον δρόμο που αποκαλείται «εϊσάο» (σ.σ. «μεγάλος άξονας») και διασχίζει την πόλη από τα βόρεια μέχρι τα νότια προάστιά της.\n«Το σημαντικό είναι ότι δεν είχαμε θύματα» είπε ο δήμαρχος Ροντρίγκο Ρόλεμπεργκ, που έσπευσε στο σημείο της καταστροφής. Παραδέχτηκε όμως ότι πολλοί υπερυψωμένοι δρόμοι είναι παλιοί και θα έπρεπε να αποκατασταθούν.\nΈνα κομμάτι του δρόμου, μήκους 30 μέτρων, κατέρρευσε προκαλώντας πανικό στους περαστικούς. Μόνο μερικά σταθμευμένα οχήματα υπέστησαν ζημιές.\nΤο τηλεοπτικό κανάλι Globonews μετέδωσε ένα βίντεο που τράβηξε με το κινητό τηλέφωνό του ο επιβάτης ενός αυτοκινήτου λίγο μετά την κατάρρευση. Στις εικόνες φαίνοντα τα αυτοκίνητα να κάνουν αναστροφή και να μπαίνουν στο αντίθετο ρεύμα κυκλοφορίας για να γυρίσουν πίσω.\nΤα αίτια της κατάρρευσης δεν έχουν διευκρινιστεί. Τα καλοκαίρια, μετά από μήνες με υψηλές θερμοκρασίες, σημειώνονται σφοδρές βροχοπτώσεις στην Μπραζίλια, με αποτέλεσμα να δοκιμάζονται σκληρά οι υποδομές της πόλης.\nΤελευταία ενημέρωση: Τρίτη, 6 Φεβρουαρίου 2018, 23:44\nΙταλία: Στους τρεις οι νεκροί από τον κορωνοϊό\nΕκλογές στο Αμβούργο: Νίκη του SPD και ιστορικό χαμηλό για το CDU δίνουν τα exit polls


GR POST: Οι στρατόκαυλοι, ο σουλτάνος κι εμείς…\nήλεγχαν τα πάντα….\nΠου, στρατόκαυλοι πράγμα, δεν μπόρεσαν να σκεφτούν ότι οι εποχές έχουν αλλάξει κι ότι τώρα απέναντι στα τανκς και στα όπλα υπάρχει η τεχνολογία, υπάρχουν ισχυρά social media και δεκάδες τηλεοπτικά κανάλια… Αυτά ήταν οι αντίπαλοι τους.\nΟι περίεργοι αυτοί τύποι νόμιζαν ότι αν καταλάβουν το κρατικό τηλεοπτικό κανάλι θα επιβάλλουν συσκότιση πληροφοριών και θα επικρατήσουν τα σχέδιά τους.\nΝοοτροπία και σκέψη της δεκαετίας του ’70 και του ’80…\nΑγνόησαν ακόμη και το γεγονός ότι ο Ερντογάν εδώ και 15 χρόνια έχει δημιουργήσει μια πανίσχυρη αστυνομία πραιτοριανών που ελέγχει πλήρως, ενώ θύλακες χιλιάδων ανθρώπων ορκίζονται στο όνομά του και δεν διστάζουν να σκοτώνουν στο …όνομα του Αλλάχ…\nΑγνόησαν ότι ο Ερντογάν πριν λίγο καιρό έλαβε 50%, ότι απέπεμψε τον εκλεγμένο πρωθυπουργό του χωρίς ν’ ανοίξει μύτη.\nΑγνόησαν ότι αδιαφορεί πλήρως για το Συνταγματικό Δικαστήριο χωρίς καμιά αντίσταση…\nΌτι απειλεί με φυλάκιση βουλευτές κομμάτων που έλαβαν άνω του 10% …\nΌτι ελέγχει πλήρως τα ΜΜΕ φυλακίζοντας δημοσιογράφους που δεν συμφωνούν με την ατζέντα του…\nΟι στρατόκαυλοι κι η προχειρότητα αλλά κι η έλλειψη πολιτικής ανάλυσης των δεδομένων, δίνουν τώρα την μεγάλη χαριστική βολή στον κεμαλισμό.\nΚι είναι βέβαιο ότι ο Σουλτάνος θα αρπάξει την ευκαιρία να τελειώσει τους κεμαλιστές από τον στρατό και τη δικαιοσύνη για να δημιουργήσει το πανίσχυρο Ισλαμικό τουρκικό κράτος.\nΌχι ανάλογο των Κούρδων ή του Ιράκ, αλλά ένα Ισλαμικό κράτος αχαρτογράφητο ακόμη αναφορικά με το πώς θα εξελιχθεί στο εγγύς και απώτερο μέλλον.\nΆλλωστε, νικητής είναι κι αυτός συνήθως τα παίρνει όλα.\nΣτο σημείωμα αυτό δεν θα μπούμε στις αναλύσεις των θεωριών συνωμοσίας, ότι ο Ερντογάν οργάνωσε ο ίδιος το πραξικόπημα για να βρει την ευκαιρία να διώξει και απομονώσει χιλιάδες κεμαλιστές από τον δημόσιο βίο της χώρας του.\nΜάλλον πρόκειται περί αστείων θεωριών που απλώς εξυπηρετούν κάποιους ν’ αποτινάξουν πιθανές υποψίες στήριξης στους στρατόκαυλους.\nΌμως, είναι σκόπιμο να δούμε τι στα κομμάτια είναι αυτοί οι κεμαλιστές;\nΤι στο καλό αντιπροσωπεύουν;\nΗ ιστορία έχει δείξει ότι είναι αποτελούν ένα στρατιωτικό και δικαστικό κατεστημένο, που ήταν και θεωρούν ότι είναι ακόμη θεματοφύλακες του παρελθόντος και της ενότητας της πάλαι ποτέ Αυτοκρατορίας.\nΜιας αυτοκρατορίας που απαρτίζεται από διαφορετικούς λαούς με διαφορετικό θρήσκευμα.\nΝα πούμε και κάτι ακόμη:\nΌλοι αυτοί οι «κοσμικοί» κεμαλιστές είχαν πάντα στο στόχαστρό τους την Ελλάδα.\nΑς μη ξεχνάμε ότι όλα τα εσωτερικά προβλήματα της Τουρκίας «καταστέλλονταν» με μια κρίση στο Αιγαίο ή ακόμη ακόμη και με τα περίφημα σχέδια «βαριοπούλα», που σχεδόν πάντα είχαν στο στόχαστρο κάποιο ελληνικό νησί.\nΥπό αυτή την έννοια, η Ελλάδα δεν θα τύγχανε καλύτερης αντιμετώπισης αν οι στρατόκαυλοι επικρατούσαν.\nΘα πείτε, ότι κι ο Ερντογάν κάνει συνεχείς παραβιάσεις στο Αιγαίο, το παίζει δερβέναγας στην περιοχή και πολλά τέτοια.\nΌμως, επί της ουσίας δεν έχει δείξει επιθετικές τάσεις απέναντι στην Ελλάδα.\nΜπορεί να μη τις είχε δείξει επειδή δεν είχε τον έλεγχο του στρατού.\nΚαι να τις δείξει τώρα που γίνεται απόλυτος κυρίαρχος. Θα φανεί αυτό.\nΤο βέβαιο είναι ότι θα επιχειρήσει απερίσπαστος πλέον να δημιουργήσει το κράτος του Ισλάμ, μια ανάσα δρόμο από εμάς.\nΌμως, ούτε αυτό είναι εύκολο αφού στην Τουρκία υπάρχουν έντονες θρησκευτικές και φυλετικές διαφορές για να του επιτρέψουν έτσι απλά να γίνει νέος Σουλεϊμάν…\nΝα το πούμε ακόμη πιο απλά.\nΣτην Τουρκία ο φασιστικός αυταρχισμός του Ερντογάν νίκησε την επαπειλούμενη χούντα των κεμαλιστών. Μεγάλη ηττημένη η δημοκρατία.\nΚι αυτή τη στιγμή, τα δεδομένα δείχνουν ότι αποτελεί συμφέρον για την Ελλάδα που δεν επικράτησαν οι ανόητοι στρατόκαυλοι….\nΚι αυτό επειδή αναφορικά με τους στόχους του Ερντογάν, καθιστούν τη χώρα μας ακόμη πιο κομβική για τη Δύση.\nΑρκεί να μπορέσουμε να ασκήσουμε πολιτική και να μη μπερδέψουμε πάλι τους μηρούς μας ανάμεσα σε… μνημόνια και διπλωματία.\nΑρκεί να μπορέσουμε να ασκήσουμε διπλωματία υψηλής ισορροπίας και τέχνης κι όχι διπλωματία βασισμένη σε ιδεοληψίες και κοντόθωρη ματιά.\nΌμως, εδώ μπαίνει στο τραπέζι το πρόβλημα.\nΗ δική μας διπλωματία, οι δικές μας μυστικές υπηρεσίες των δημοσίων υπαλλήλων, οι δικοί μας υπουργοί Εξωτερικών και Εθνικής Άμυνας, έμαθαν τα καθέκαστα στην Τουρκία από τα…. Social media...\nΜε το αποτυχημένο πραξικόπημα στην Τουρκία καταδείχτηκε και τελικά αποδείχτηκε για μια ακόμη φορά, ότι ο στρατός δεν είναι λύση απέναντι στην πολιτική.\nΑκόμη και την θλιβερά ασκούμενη.\nΑλλά αυτό, συμφώνως με τις δικές μας αξίες της Δύσης και τον δικό μας τρόπο σκέψης...\nΑναρτήθηκε από Νίκος Γ. Σακελλαρόπουλος στις 12:24 μ.μ.


Sporos News: Ενας χαµένος φίλος [άρθρο του Γ.Λακόπουλου]\nΕνας χαµένος φίλος [άρθρο του Γ.Λακόπουλου]\nΟταν οι παλιοί σου φίλοι δεν θέλουν ούτε να σε δουν µπροστά τους, σηµαίνει ότι κάτι δεν έχεις κάνει καλά. Συµβαίνει µε την Ελλάδα και τον Βαλερί Ζισκάρ Ντ’ Εστέν. Τον άνθρωπο που έχει συνδεθεί όσο κανείς άλλος ευρωπαίος πολιτικός µε τη γέννηση της Γ’ Ελληνικής ∆ηµοκρατίας. ∆εν έβαλε µόνο το αεροπλάνο του για να επιστρέψει ο Καραµανλής και να πάρει σάρκακαι οστά η Μεταπολίτευση. Σ’ αυτόν κυρίως οφείλεται η πρώτη µείζων επιδίωξη της µεταχουντικής περιόδου να ενταχθεί η χώρα στην ΕΟΚ. Η οποία δεν ήταν τότε παρά µια τελωνειακή ένωση.\nΚαι για την οποία δεν ήθελε ούτε να ακούσει ο µισός και παραπάνω ελληνικός λαός, επηρεασµένος από τη συνθηµατολογία του ανερχόµενου ΠΑΣΟΚ. ο Καραµανλής µε τον Ζισκάρ µεθόδευσαν την υπέρβασητων εµποδίων και κυρίως των αρνήσεων, της Γερµανίας του Σµιτ πάνω από όλα.\nΕτσι φυτεύτηκαν σε µια νύχτα τα θνησιγενή δέντρα στη Συγγρού για να περάσει ο Γάλλος και οι υπόλοιποι από το Ελληνικό ώς το Ζάππειο και να υπογραφεί η συνθήκη της ένταξης.\nΣήµερα θνησιγενής τείνει να καταλήξει η ίδια η ένταξη. Και το λέει αυτό ο Ζισκάρ Ντ’ Εστέν, που τίµησε την Ελλάδα. Με το αζηµίωτο ενδεχοµένως – τα γαλλικά όπλα είχαν πάντα την τιµητική τους στα ελληνικά εξοπλιστικά προγράµµατα. αλλά το «Ελλάς, Γαλλία, Συµµαχία» ήταν ένα από τασυνθήµατα-σύµβολο όχι µόνο γιατη µετάβαση από τη δικτατορία στηδηµοκρατία, αλλά και για τη µετατόπιση από την ανατολίτικη υστέρηση στο δυτικοευρωπαϊκό στερέωµα. Σ’ αυτό το σύνθηµα στηρίχθηκε το «ανήκοµεν εις την ∆ύσιν». Εδώ η µοίρα αρχίζει να µας παίζει επικίνδυνα παιχνίδια.ο ίδιος ο Ζισκάρ Ντ’ Εστέν µάς πετάει κατάµουτρα – σαν να κάνει την αυτοκριτική του – ότι κακώς ανήκοµεν. Και έτσι προβάλλει το ενδεχόµενο να δικαιωθεί, κάπως ετεροχρονισµένα και ανορθόδοξα, το σύνθηµα του ανδρέα Παπανδρέου: «Η Ελλάδα ανήκει στους Ελληνες». αλλά µόνο στους Ελληνες.\nΣήµερα ο Ντ’Εστέν δεν έχει ρόλο στην Ευρώπη. αλλά ανήκει στην παλιά φρουρά που εµπνέει ακόµη σεβασµό. Η δηµόσια αποδοκιµασία της κοινοτικής Ελλάδας από µέρους του επαληθεύει ότι τα τελευταία «ευτυχισµένα» τριάντα χρόνια κάναµε αυτό που θα έλεγε η αµερικανίδα ηθοποιός Ρίτα Μέι Γουέστ: «ανεβαίναµε τη σκάλα της επιτυχίας σφάλµα σφάλµα».\nΤελικά ίσως αποδεικνύεται ότι "κακώς ανήκομεν είς την Δύσιν".\nΑλήθεια,ο Ζισκάρ Ντ’ Εστέν εννοούσε την Ευρωπαϊκή Ένωση όπως υπάρχει τώρα; Δηλαδή απλά μια νομισματική ένωση έρμαιο των ξένων (Αμερικάνικων) αγορών ή μήπως κάτι πολύ πιο βαθύ;Γιατί είμαι σίγουρος ότι ούτε ο Ζισκάρ Ντ’ Εστέν είναι Ζαρκοζί ούτε ο Χέλμουτ Κόλ ήταν σαν την Μέρκελ.


PERIERGOS TAXIDIOTHS: Γιατί οι έξυπνοι άνθρωποι είναι τελικά… χαζοί;\nΑς δούμε μία απλή ερώτηση μαθηματικών.\nΜία ρακέτα και ένα μπαλάκι κοστίζουν ένα ευρώ και δέκα λεπτά. Η ρακέτα κοστίζει ένα ευρώ περισσότερο από το μπαλάκι. Πόσο κοστίζει το μπαλάκι;\nΓια περισσότερες από 5 δεκαετίες, ο Daniel Kahneman, υποψήφιος για Nobel και καθηγητής ψυχολογίας στο πανεπιστήμιο Princeton έκανε τέτοιες ερωτήσεις και ανέλυε τις απαντήσεις που δίνουμε σε αυτές. Αφοπλιστικά απλά πειράματα που έχουν αλλάξει τις αντιλήψεις μας για την σκέψη. Ενώ οι φιλόσοφοι, οικονομολόγοι και κοινωνικοί επιστήμονες θεωρούσαν για πολλούς αιώνες ότι οι άνθρωποι βασίζονται στη λογική, επιστήμονες όπως ο Kahneman, o Amos Tversky και άλλοι, έχουν αποδείξει ότι δεν είμαστε τόσο λογικοί όσο πιστεύαμε.\nΌταν αντιμετωπίζουμε μία άγνωστη κατάσταση, δεν την αξιολογούμε με βάση τη λογική μας. Όταν μας ρωτούν για την ρακέτα και το μπαλάκι, δεν σκεφτόμαστε με βάση τα μαθηματικά. Αντιθέτως, το μυαλό μας λειτουργεί με ένα τρόπο που αποβάλλει εντελώς τα μαθηματικά και επιλέγει τον τρόπο που θα χρειαστεί τηνλιγότερη δυνατή προσπάθεια.\nΈνα παράδειγμα ερώτησης είναι το εξής:\nΣε μια λίμνη, υπάρχει ένα φύλλο νούφαρο. Κάθε μέρα, το νούφαρο διπλασιάζεται σε μέγεθος. Εάν χρειάζεται 48 ημέρες για το νούφαρο να καλύψει το σύνολο της λίμνης, πόσο καιρό χρειάστηκε για να καλύψει το ήμισυ της λίμνης;\nΗ πρώτη σκέψη είναι πολύ πιθανόν να χρησιμοποιήσει μια συντόμευση στο μυαλό, και να διαιρέσει την τελική απάντηση κατά το ήμισυ. Αυτό βγάζει ως αποτέλεσμα: είκοσι τέσσερις ημέρες. Αλλά είναι λάθος. Η σωστή απάντηση είναι σαράντα επτά ημέρες!\nΤα αποτελέσματα ήταν… ανησυχητικά. Οι περισσότεροι άνθρωποι έτειναν να λειτουργούν περισσότερο με βάση τις συντομεύσεις και τις προκαταλήψεις τους παρά με την λογική τους. Το ότι κάποιοι αναγνώριζαν αυτές τις προκαταλήψεις, δεν τους έκαναν να σκέφτονται περισσότερο «λογικά». Το αποτέλεσμα αυτό δεν θα προκαλούσε έκπληξη στον Kahneman που είχε παραδεχτεί ότι « η ενστικτώδης μου αντίδραση είναι εξίσου επιρρεπής στην υπερβολική εμπιστοσύνη στον εαυτό μου, στις υπερβολικές προβλέψεις και την αδυναμία σχεδιασμού (την τάση να υποτιμάμε πόσο θα χρειαστεί για να ολοκληρώσουμε κάτι), με τον ίδιο τρόπο που συνέβαινε αυτό πριν ασχοληθώ με αυτά τα ζητήματα».\nΗ πιο επικίνδυνη προκατάληψή μας είναι ότι υποθέτουμε πως όλοι οι άλλοι είναι περισσότερο επιρρεπείς να κάνουν λάθη σκέψης. Κι ότι εμείς, θα τα καταφέρουμε καλύτερα. Την πεποίθηση αυτή οι επιστήμονες την ονομάζουν «το νεκρό σημείο της προκατάληψης». Αυτή η πεποίθηση βασίζεται στην ικανότητά μας ναεπισημαίνουμε τα λάθη των άλλων γύρω μας, ενώ είμαστε ανίκανοι να τα εντοπίσουμε στον εαυτό μας.\nΟπότε τι συμβαίνει; Γιατί οι έξυπνοι γίνονται τόσο χαζοί κάποιες φορές; Οι επιστήμονες δεν μπόρεσαν να το εξηγήσουν αυτό. Η πιο σαφής υπόθεση που μπορεί να γίνει είναι πως το μυαλό μας επηρεάζεται περισσότερο από τον τρόπο που αντιλαμβανόμαστε τον εαυτό μας και τους άλλους. Αυτή η αντίληψη αποδεικνύεται δυνατότερη και από την λογική μας ικανότητα.\nΠηγές: Gizmodo, The New Yorker, digitallife.gr


15 λόγοι για τους οποίους ένας φοιτητής, αξίζει να ξεμείνει από χρήματα! - Neopolis\n15 λόγοι για τους οποίους ένας φοιτητής, αξίζει να ξεμείνει από χρήματα!\nΝότης Κουτσούκος Απρίλιος 15, 2016\nΣτην εποχή της ανεργίας, της οικονομικής κρίσης και της μιζέριας, έρχεται μια ιδιαίτερη ομάδα ανθρώπων να τα φέρουν όλα τούμπα. Κι αυτοί είναι οι φοιτητές οι οποίοι μπορούν να ζήσουν την καλύτερη ζωή όταν το πορτοφόλι είναι γεμάτα. Όταν όμως, αδειάζει, μας μαθαίνουν τι εστί …ζωάρα!\n1. Όταν έρχεται η ώρα της διασκέδασης, γίνεσαι δημιουργικός.\n2. Πάντα υπάρχει κάποιος απεγνωσμένος φίλος που θέλεις να βγει οπωσδήποτε και προτίθεται να σου κεράσει τα ποτά.\n3. Ξέρουν βέβαια, πως όταν ορθοποδήσεις οικονομικά θα ανταποδώσεις το κέρασμα με …μπουκάλι!\n4. Ανακαλύπτεις κρυμμένα μαγαζία «τελευταίας διαλογής».\n5. Άσε που μαθαίνεις τι είναι το επάγγελμα της μοδίστρας και μεταποίησης ενδυμάτων.\n6. Επίσης, όταν σου κάνουν πρόταση για δουλειά δεν αρχίζεις να σκέφτεσαι 10.000 μαλακίες. Λες αμέσως …ναι!\n7. Και για πρώτη φορά στη ζωή σου, εκτιμάς τα πράγματα που ήδη έχεις.\n8. Παράλληλα, μαθαίνεις να ζεις με το άγχος «Δεν έχω να πληρώσω». Εν τέλει, θα βοηθήσουν η μαμά κι ο μπαμπάς αλλά προετοιμάζεσαι σταδιακά για το μετά…\n9. Κι όλα αυτά, τη στιγμή που μαθαίνεις να μαγειρεύεις με …3 πράγματα στο ψυγείο!\n10. Όσο να ‘ναι όμως, κάτι θα περισσέψει για να φας μια μερίδα έξω. Αρκεί να είναι σε happy hour.\n11. Μα όταν βρίσκεις 10ευρώ στην τσέπη ενός ξεχασμένου τζιν, νιώθεις τόσο πλούσιος…\n12. Και κάπου εκεί, συνειδητοποιείς πως όταν βγάλεις εκατομμύρια ευρώ θα ξέρεις να κάνεις την καλύτερη διαχείριση έβερ!\n13. Μέχρι τότε όμως, η ζωή είναι ωραία και χωρίς …δεκάρα τσακιστή.\n14. Για παράδειγμα, τι τη θέλεις τη συνδρομή στο γυμναστήριο όταν μπορείς να τρέξεις στη φύση με λιακάδα;\n15. Κάπως έτσι, στο τέλος της ημέρας, συνειδητοποιείς τι είναι πραγματικά σημαντικό σε τούτο τον κόσμο!\nδυσκολίες καθημερινότητα οικονομία πορτοφόλι φοιτητές φοιτητική ζωή χρήματα


Ο Νάνος Κλημέντιος και οι ξένες γλώσσες - feggaroskoni.gr - website with fairy tales!\nΉΤΑΝ ΚΑΠΟΤΕ ΕΝΑΣ ΝΑΝΟΣ που τον έλεγαν Κλημέντιο, ο οποίος αγαπούσε πολύ να μαθαίνει ξένες γλώσσες.\nΑφού λοιπόν αρίστευσε στη γλώσσα των Νάνων, αλλά και έμαθε καλά τις γλώσσες των ξωτικών και των νεραϊδών, αποφάσισε να μάθει και κάποια γλώσσα ανθρώπινη. Τόσες πολλές γλώσσες όμως που έχουν οι άνθρωποι, μπερδεύτηκε πολύ για το ποια να διαλέξει και έτσι ζήτησε τη γνώμη των άλλων Νάνων.\nΠρώτα λοιπόν οι Νάνοι του πρότειναν να μάθει να μιλάει τα Αγγλικά, που είναι γλώσσα εύκολη και τα μιλούν παντού στον πλανήτη. «Μετά θα είσαι σε θέση να συνεννοηθείς με όποιον ξέρει Αγγλικά, δηλαδή με τους πάντες», του είπαν. Ο Κλημέντιος όμως, δεν ικανοποιήθηκε καθόλου με την απάντηση: «Θέλω μια γλώσσα που να τη μιλούν όλοι», τους είπε.\nΔεύτερη, του πρότειναν τα Ισπανικά. «Όπως και τα Αγγλικά τα μιλούν εκατομμύρια άνθρωποι, αλλά είναι ακόμη πιο εύκολη», του είπαν, όμως ο Κλημέντιος δυσκολεύτηκε πάλι να πειστεί.\n«Τότε γιατί να μην μάθεις τα Ιταλικά, που μοιάζουν με τα Ισπανικά, αλλά είναι ακόμη ευκολότερα;», του πρότειναν μήπως και τον καταφέρουν να διαλέξει.\n«Τότε καλύτερα να μάθω να μιλάω όλες τις γλώσσες των ανθρώπων», τους είπε ο Κλημέντιος, που δυσκολευόταν πολύ να διαλέξει τη μια γλώσσα ή την άλλη. Και έτσι απέρριψε και τα Ιταλικά.\n«Αν πραγματικά αυτό θες, τότε καλύτερα να αρχίσεις απ’ τα Ελληνικά που είναι η αρχαιότερη γλώσσα όλων», του είπε ο βασιλιάς Όνειρος και ύστερα του εξήγησε πως αν τα μάθαινε, ύστερα θα συναντούσε ελληνικές λέξεις σε πολλές άλλες γλώσσες.\nΚαι έτσι, ο Κλημέντιος αποφάσισε να μάθει πρώτα τα Ελληνικά και ύστερα όλες τις άλλες γλώσσες.


Κολοβέτσιος: «ΑΕΚ η καλύτερη επιλογή»\nΠαρασκευή 11 Απριλίου 2014 13:19\nΤην περασμένη Κυριακή (6/4) ο Δημήτρης Κολοβέτσιος αποχαιρέτησε τον κόσμο του ΠΑΣ Γιάννινα, ο οποίος μετά το ματς με τον Ολυμπιακό τον καταχειροκρότησε ευχαριστόντας τον με αυτόν τον τρόπο για την παρουσία του στην ομάδα τις δύο τελευταίες σεζόν.\nΠλέον, ο 23χρονος κεντρικός αμυντικός ετοιμάζεται για την ΑΕΚ και σε συνέντευξη που παραχώρησε στον ραδιοφωνικό σταθμό των Ιωαννίνων Super Fm αναφέρθηκε σε αυτή τη νέα σελίδα της καριέρας του.\n«Από το προηγούμενο καλοκαίρι ήξερα για το ενδιαφέρον της ΑΕΚ, ήθελα όμως να επωφεληθεί και ο ΠΑΣ. Μια μέρα τον Ιανουάριο με πήρε ο μάνατζέρ μου τηλέφωνο και μου είπε ότι έχουμε μια τρομερή πρόταση από την ΑΕΚ, που καλύπτει κι εμάς και την ομάδα. Από εκεί και πέρα πιστεύω ότι έκανα την καλύτερη επιλογή», ανέφερε αρχικά για να προσθέσει σχετικά με το αν τον έβαλε σε σκέψεις το ότι η νέα σεζόν δεν θα τον βρει στη Σούπερ Λίγκα:\n«Μετράει η δυναμική της ΑΕΚ και τα πάντα ξεπερνιούνται στο μυαλό σου. Δεν έχει σημασία ότι θα παίζει στη Β’ Εθνική. Ο κόσμος, η ιστορία και η φανέλα θα σε κάνουν να νιώθεις ότι παίζεις στην Σούπερ Λίγκα. Είμαι έτοιμος για όλες τις προκλήσεις που θα συναντήσουμε. Πιστεύω ότι χτίζεται κάτι καλό, μια δυνατή ομάδα που δεν θα έχει πρόβλημα να ανέβει στη Σούπερ Λίγκα. Κάθε ομάδα στη Β Εθνική θα θέλει να μας “χτυπήσει”, αλλά γίνεται καλή δουλειά, θα υπάρξουν καλές προσθήκες και δεν θα έχουμε κανένα πρόβλημα στο τέλος».\nΆλλωστε, μέσω της ΑΕΚ αναμένεται να του δοθεί και το δικαίωμα αγωνιστεί και σε ευρωπαϊκές διοργανώσεις και αυτό έπαιξε τον ρόλο του στην επιλογή που έκανε ο Κολοβέτσιος. «Κάθε ποδοσφαιριστής έχει το ευρωπαϊκό όνειρο, αλλά η προοπτική της ΑΕΚ είναι κάτι το εξαιρετικό, γιατί πρόκειται για μια από τις μεγαλύτερες ομάδες της Ελλάδας. Είμαι γεμάτος από την επιλογή που έκανα», τόνισε χαρακτηριστικά.


Παρασκευή, 29 Μαϊου 2020 04:49:28 ΠΜ\nΑρχική›Απόψεις›Από θέσεως...›Γιώργος Προκοπάκης›Ψηλά τη σημαία του αγώνα\n11:16 - 02 Απρ 2017\nΠρέπει νάναι κανονικοί αριστεροί αυτοί, ακόμη εκστασιάζονται με την αγωνιστική διαπραγμάτευση. Ούτε κουβέντα για τον ακροδεξιό σύμμαχο - εκτός κι αν είναι κρυπτοαφιερωμένο το "Τέρμα στη Γερμανική κατοχή".\nΠάντα χαιρόμαστε με τις επιτυχίες των συμπατριωτών μας στα ξένα. Το κακό είναι πως εδώ και καμιά εικοσαριά χρόνια, Μεξικανοί έχουν αντικαταστήσει ως λατζέρηδες τους Έλληνες. Λέτε οι σύντροφοι να προσλάβουν για λάντζα κάναν Έλληνα με διδακτορικό όταν Ellada libre και Back to the drachma; Λέτε να του πληρώνουν και ασφάλιση; Λέτε να του δίνουν πιο πολλά από τους μαριάτσι στο μαγαζί;\nΑυτή η "Ελληνική Αντίσταση" αδερφάκι μου, βγάζει φράγκα όχι μόνο στην Ελλάδα!\nΤελευταία τροποποίηση στις 11:20 - 02 Απρ 2017


th3s - Insomnia.gr\nΣχετικά με th3s\n3.574 προβολές προφίλ\nHP ProBook 445 G7 (Ryzen 5-4500U/8GB/512GB/FHD/W10) αχρησιμοποίητο.\nth3s δημοσίευσε μια αγγελία στο Hewlett Packard\nΗΜΕΡΟΜΗΝΙΑ: 06/05/2021 12:24 πμ\nHP ProBook 445 G7 14 inch / Full HD (Ryzen 5-4500U/8GB/512GB/FHD/W10) σε αριστη κατασταση, χωρίς σχεδόν καθολου χρήση (1-2 ώρες χρήση). Ειναι ουσιαστικά ενα καινούργιο Laptop. Εξαιρετικό Laptop με πλαισιο αλουμινιου και αριστη ποιοτητα κατασκευης. Το πληκτρολόγιο ειναι με αγγλικούς/ελληνικούς χαρακτήρες. Με AMD Ryzen™ 5 4500U, 8GB RAM (με 2ο κενο slot), 512GB SSD Δεν συνοδευεται απο το τιμολόγιο αγοράς. Η εγγύηση ισχύει με βαση τον σειριακό αριθμο του λαπτοπ. Προτιμώ συναλλαγή χερι χερι Θεσσαλονικη. https://support.hp.com/th-en/document/c06616995\nΗΜΕΡΟΜΗΝΙΑ: 02/05/2021 11:25 μμ\nApple iPhone SE 32GB Space Grey ΘΕΣΣΑΛΟΝΙΚΗ\nth3s δημοσίευσε μια αγγελία στο iPhone\nΗΜΕΡΟΜΗΝΙΑ: 27/03/2021 09:27 μμ\nΠωλείται iPhone SE 32GB Space Grey σε καλή κατάσταση με φυσιολογική χρήση. Η υγεία μπαταριας είναι στο 86%. Δεν υπάρχουν παρελκόμενα παρά μονο το καλώδιο φόρτισης. Το κινητό φοράει tempered glass και μαζί θα δοθεί και μια καινούργια θήκη BELKIN. Τιμή 100\nΗΜΕΡΟΜΗΝΙΑ: 27/03/2021 11:16 πμ